title: KOMPOSTIMISE ABC: kuidas teostada, mida visata ja mida mitte ning muud kavalad nõuanded

maintext:
Kompost on igas aias väärtuslikuks pinnase parandamise vahendiks ja selle kasulikkus on teaduslikult tõestatud. Vastupidiselt ainult mineraalväetise kasutamisele säilitab ja parandab kompost mulla viljakust. Kodus kompostimise positiivne lisaefekt on majapidamisjäätmete hulga vähendamine kuni 30% võrra. Lisaks hoiab kompostimine kokku raha ning on aktiivne panus keskkonnakaitsesse.
Kompostimisel paigutatakse orgaanilised jäätmed kihiti, eesmärgiga lagundada orgaanilised ained mikroogranismide tegevuse toimel hapniku kaasmõjul. Selle protsessi lõpptulemust nimetatakse kompostiks.
GARANTIA kompostrid annavad mõned nõuanded, kuidas muuta kompostimine lihtsamaks ja keskkonnasäästlikumaks.
Vali sobiv asukoht. Kompostri asukoha valikul tuleb jälgida, et see oleks elumajast ja peenramaalt mugavalt ligipääsetav. Tuleb mõelda ka naabritele ning kompostri paigutamisel hoiduda naaberkrundist vähemalt 0,5 m kaugusele. Komposter tuleb asetada vahetult maapinnale, sest see võimaldab pisemate elusorganismide juurdepääsu kompostrile. Kaitseks näriliste vastu tuleks komposter varustada põhjavõrguga (lisavarustus). Tihendatud maapind tuleb eelnevalt kobestada. Betoon- ja kivialused ning asfalt ei sobi kompostri aluspinnaks. Eriti kiire kõdunemine saavutatakse siis, kui komposter on paigaldatud päikesepaistelisse kohta või poolvarju. Komposter vajab päikesesoojust vee aurustamiseks ega tohi täielikult läbi kuivada. See peab asuma tuule eest kaitstud, aga mitte tuulevaikses kohas – õhu liikumine on oluline värske õhu juurdevooluks.
Jälgi kihte. Esmasel täitmisel kasutatakse alumiseks kihiks suuremõõtmelise struktuuriga materjali, näiteks peenestatud oksi. Selle eeliseks on, et õhk saab altpoolt kergemini komposti tungida ja liigset vett saab paremini ära juhtida. Järgmised kihid peaksid olema võimalikult hästi segatud aia- ja köögijäätmetest.
NÕUANNE: Kui on käepärast aktiivset komposti, võib seda kasutada alumise kihina. Mida paremini on kompost segatud, seda lihtsamini ja probleemideta see kõduneb. Kompostrit ei tohiks täita korraga, vaid aeglaselt, ainult igapäevaselt tekkivate orgaaniliste jäätmetega. Köögijäätmete veesisaldus on suur. Hoolitseda tuleb piisava õhu juurdevoolu ja eemaldamise eest – väga oluline on piisav hapniku juurdevool. Märg materjal tuleb segada kuivaga ja jäme materjal peenega. Meeles tuleb pidada, et komposter ei ole prügihunnik, kuhu visatakse mõtlematult kõike. Selleks, et komposter täidaks oma eesmärgi, tuleb lähteained valida sihipäraselt.
Kompostimine talvel: Ka talvel on võimalik kompostida. Osaliselt märgade köögijäätmete optimaalseks kompostimiseks talvel tuleb kompostile lisada sügisel kogutud kuivi lehti ja puiduhakmeid. Lagunemisprotsess kompostris toimub külmal aastaajal aeglasemalt, aga siiski pidevalt, sest mikroogranismid toodavad oma tegevusega ise pidevalt soojust.
Sortimisel ja sortimisel on vahe!
Mida võib panna komposti: puu- ja juurviljajäätmed, kohvi- ja teepaks, munakoored (purustatud), potililled, lõikelilled, kasutatud lillemuld, niidetud muru ja puulehed.
Mida EI TOHI panna komposti: liha, kala, toidujäätmed, leib, vorst, juustukoor, kondid, haiged taimeosad, söe- ja grillsöetuhk, sigaretid, tolmuimeja tolmukotid, tänavapühkmed, ravimid, pähklikoored.
NÕUANNE: Märg materjal tuleb segada kuivaga ja jäme materjal peenega. Tänu heale õhutusele ei takista komposti edukat tekkimist mitte miski. Tuleb jälgida, et kompost oleks niiske. Kompost ei tohi olla liiga kuiv ega liiga märg!
Hästi õnnestunud komposti lisandid:
Niidetud muru. Värskelt niidetud muru sisaldab palju vett. Kui kodusele kompostile panna seda liiga paks kiht, kaldub niidetud muru kokku kleepuma ja sulgeb komposti õhutihedalt. Õhukindel sulgemine toob kaasa mädanemise koos vastava lõhnasaastega.
NÕUANNE: Niidetud murul tuleb lasta kuivada ja alles seejärel lisada see kompostile. Kui see ei ole võimalik, tuleb värskelt niidetud muru hästi segada vana kompostmaterjaliga, kuivade lehtede või puiduhakmetega. Sel viisil on võimalik õhule alati hea juurdepääs.
Puulehed. Need tuleb enne kompostri täitmist peenestada/hekseldada. Nii ei saa puulehed moodustada õhutihedat kihti.
NÕUANNE: Märgade köögijäätmete kompostimisel talvel on mõttekas lisada kuivi puulehti. Jätta varu ja lisada aeg-ajalt kompostile koos köögijäätmetega.
Puude ja põõsaste oksad: Puude ja põõsaste oksad tuleb enne kompostile lisamist hekseldada. Puiduhakmeid saab väga hästi kasutada struktuurmaterjalina. Vahetevahel õhukese kihina lisades aitab see komposti alati hästi õhustada ja muudab komposti kohevaks.
NÕUANNE: Kuna kompostmaterjali segamisel vajatakse puulehti ja puude ning põõsaste oksi, on mugav säilitada seda materjali kompostri kõrval.
Tsitrusviljade ja banaanide koored: Tsitrusviljad on majapidamises tavaliselt esinevates kogustes kompostitavad. Et viljad on sageli kaetud vahakihiga, kõdunevad nad aeglasemalt ja tuleb seetõttu peenestada. Pestitsiidi jäänused koortel lagundatakse kompostimise käigus. Kõige parem on osta pritsimata tsitrusvilju. Banaanikoored ja tsitrusviljad tuleb lisada peenestatult.
Nii valmib kompost lõpuni: Umbes 6-10 nädala pärast võib märgata, kui virgad olid mikroorganismid. Kompostri sisu on vähenenud ja soojenenud. Materjal on tihenenud ja niiskus on aurustunud. Seejärel tuleks kompost kompostreist välja tõsta. See käib päris lihtsalt: tuleb avada üks kompostri sein, kompost välja võtta ja paigutada vabale pinnale. Soovitatav on komposti sõeluda. Sõelumise eelduseks on kuiv, paakumata või kleepumata kompost. Peenosiseid võib kasutada toorkomposina, jämedad osised lähevad tagasi kompostrisse (kompostri sein eelnevalt sulgeda).
Seejärel algab kompostimine uuesti.
Komposti valmidusastet tuleb kontrollida: komposti valmidusastet saab määrata kressi-katsega:
1. Täita konservipurk 1/3 ulatuses kompostiga, kressiseemned sinna peale asetada, kergelt niisutada ja purk sulgeda.
2. Jälgida taimede kasvu
3. Kui taimed on rohelised ja juured valged, on kompost piisavalt valminud, kui taimed on pruunid, ei ole kompost veel valmis.
Rohkem infot ja kompostrite pakkumisi leiad SIIT!


description: "Teen igal aastal kaks korda riidekapis suurpuhastuse ja olen saatnud nii enda kui ka oma elukaaslase riideid Viljandisse ühele suurperele ning ka lastekodu lastele," räägib sel nädalavahetusel Buduaari turul oma rõivaid müüv lauljatar Helen Adamson ja lisab, et talle meeldib osta kasutatud riideid.

title: Helen Adamson: panen müüki kõik riided, mida pole aasta aega kandnud

maintext:
Selliste kommentaaride peale mõtlen ma alati, et miks inimesed näevad vaid üht võimalust – et kes käib Buduaari turul müümas, see ei saa riideid annetada," mõtiskleb Helen, kes on Buduaari turul staažikas müüja. "Ma enam isegi ei mäleta, mitmendat korda ma müümas olen. Usun, et ehk kolmas või neljas kord."
Kui samuti Buduaari turul kaasa lööv lauljatar Tuuli Rand on öelnud, et plaanib kogu oma riidekapi tühjaks müüa, siis plaanib Helengi müügile tuua ohtralt riideid.
"Seekord teen tõesti oma kapis totaalse suurpuhastuse ja toon külma südamega müüki kõik riided, mida ma ei ole viimase aasta jooksul kandnud," kinnitab ta ja lubab, et tema müügiletilt leiab nii disainerite loomingut kui ka kiirmoebrändide rõivaid.
Loobub ka esinemiskleitidest
"Valikut on nii neile, kes soovivad soodsaid rõivaid igapäevaseks kandmiseks, kui ka neile, kes tahaksid leida midagi erakordset, sest eritellimusel valminud esinemiskostüüme on maailmas vaid üks," märgib Helen.
Näiteks kavatseb ta müüki panna spetsiaalselt talle õmmeldud pilkupüüdva kleidi, mida ta on kandnud paari ajakirja fotosessioonil, mõnel esinemisel ja Martini reklaamnäo valimise finaalis moelaval.
"See riietus on tõesti väga minulik, kollast värvi ning annab sellise mõnusa suvise ja hea tunde. Käisin ise selle kangast valimas ning see on minu jaoks emotsionaalselt eriline riietus," tõdeb Helen.
Juba mitu korda on lauljatar tahtnud Buduaari turule kaasa võtta USAst ostetud väikest musta Guessi kleiti. "Ostsin selle mitu aastat tagasi ning olen seda mitmel olulisel ja erilisel üritusel kandnud. Nüüd aga tunnen, et minu maitse ja riietumisstiil on nii palju muutunud, et ma lihtsalt ei kanna seda kleiti enam välja nõnda, et tunneksin ennast selles mugavalt.
Kuid kindlasti on kusagil keegi, kellele see sobib nüüd palju paremini kui minule. Kleidil on veidi lahtisem selg ja ülimalt kvaliteetne ja mugav materjal," kirjeldab Helen.
Helen tunnistab, et paneb armsamaks saanud riided veidi kallimalt müüki. Samas ongi tema emotsionaalselt tähtsamad riided kvaliteetsemad või õmmeldud eritellimusel ja on juba seetõttu pisut kõrgema hinnaga.
Kuna suur osa riideid saab turul ilmselt maha müüdud, ei salga Helen, et kavatseb ka teiste müüjate lettidele pilgu peale visata. "Olen vesistanud mõne kleidi järele Tuuli Ranna kapist. Üks tema roheline sädelev kleit tahaks väga minu kappi tulla. Seega ostan ilmselt riideid juurde. Loodetavasti küll mitte rohkem, kui ära müün," muigab laulja.
Stilistil on kaltsukates osavam silm
Helen lisab, et talle meeldib osta kasutatud riideid, sest need on tavaliselt erakordsemad ja huvitavamad kui tavakaubandusest leitavad. Samas tõdeb ta, et pole kasutatud riiete suhtes väga hea silmaga.
"Olen kaltsukates palju käinud, kuid enamasti ei suuda sealt midagi leida. Aga stilist, kellega ma teen koostööd, käib aeg-ajalt kaltsukates ja saadab mulle siis pilte, et kas tahan mõnda asja, mille ta leidnud on. See on lihtsalt supermugav," kiidab Helen.

fasttext_language: et


description: Nädala eest alanud presidendivalimisi tumestanud pildistamisskandaali seadusetus ei mahu hinge eurosaadik Indrek Tarandile. Seetõttu olid tema meelest riigikogus toimunud valimised kehtetud.

title: Indrek Tarand seab presidendivalimised kahtluse alla: riigikogulased vehkisid salajase hääletamise ajal pilte teha!

maintext:
Kuna aga eesmärk on valida riigile eelkõige uus ja vääriline pea, siis häbiväärne valimiskorra rikkumise faktike lendas Toompealt tõmbetuulega lihtsalt minema. Ja üllatus-üllatus – ei kukkunudki enam maha! Proteste ei esitatud. Tähendab, et asjaga võib edasi minna, järeldasid nii valimistekorraldajad kui ka enamik hääletajaid.
"Presidendivalimised on põhiseaduse kohaselt salajased," tõdes õiguskantsler Ülle Madise Facebookis Aivar Sõerdi ja teiste pildistajate tegevust kommenteerides.
"See tähendab, et hääletatakse südametunnistuse järgi. Kui pidada lubatavaks valiku avaldamist, viib see lõpuks salajasuse põhimõtte murdmiseni. Seepärast tuleks hääletajatele südamele panna, et nad salajasuse põhimõttest kinni peaksid."
Kas põhiseaduses toodud põhimõtte kehtivuse testimine jääbki vaid südametunnistuse valdkonda või peaks sellistele üleastumistele järgnema ka riiklik hinnang koos seadusest tulenevate sanktsioonidega? Kas saab presidendivalimiste esimese kahe vooru tulemusi üldse kehtivaks lugeda, kui on rikutud põhiseadust?
Põhiseaduslikkuse järelevalvaja rolli kandva õiguskantsleri täpsustavat kommentaari Õhtulehel saada ei õnnestunud.
Justiitsminister Urmas Reinsalu on küll arvanud, et hääletussedelite pildistamine on vastuolus põhiseaduse ja presidendi valimise seadusega, kinnitades, et põhiseaduse rikkumine presidendi valimistel on lubamatu.
Riigikogu esimees Eiki Nestor ütles valimiste teisel päeval Õhtulehele, et hääletussedelite pildistamise ja eksponeerimise taga oli lihtsalt mõne riigikogulase edevus, et hiljem selle pildiga meedias tähelepanu püüda.
"Tegin seda oma initsiatiivil, ja mul polnud sellega mingit tagamõtet," on riigikogu saadik Aivar Sõerd oma küsitavat käitumist Õhtulehele selgitanud. "Võib-olla tahan kunagi raamatu kirjutada või hoopis kirjanikuks hakata."
Nädal tagasi enne valimiste kolmanda vooru algust sai riigikogu aseesimees Helir -Valdor Seeder vastuse arupärimisele, mille ta oli esitanud valimiskomisjonile ja mis puudutas sedelite pildistamise seaduslikkust.
Valimiskomisjoni juht Meelis Eerik kinnitas, et tõendeid selle kohta, nagu oleks keegi valijaid survestada püüdnud, esitatud ei ole. Sõnum oli selge – pildistage terviseks, kuid survestada ei tohi!
Ebaseaduslik küll, aga las jääb nii?
"Presidendi valimine ei tohi olla erakondlik," mõtiskleb salajasuse teemal presidendiinstitutsiooni veendunud vastane Igor Gräzin. "Ta kannab kas üldpoliitilist vastuolu, näiteks Rüütel versus Ilves või vabakondlane Tarand versus kartelli-erakondade Ilves, või valime lihtsalt tuntud ja lugupeetud inimesi."
Mistahes erakondlik surve saadikule ja tema tegevuse kontrollimine on Gräzini väitel kriminaalkuritegu, mille eest on ette nähtud nii trahv kui ka arest.
"Alates Aivar Sõerdi pildistamisjuhtumist muutus süsteem korrumpeerunuks: avati uks salajaste hääletuse järelkontrollile unustades, et riigikogu liikme hääletuse kõige viimane motiiv peaks olema kellegi erakondlik kuuluvus või vaade," lausub Igor Gräzin.


title: Maksu- ja tolliameti peadirektori asetäitjaks saab Rivo Reitmann

maintext:
Viimased viis aastat maksu- ja tolliameti teenindusosakonda juhtinud Rivo Reitmann asub peadirektori asetäitjana tööle 3. oktoobrist.
Reitmann on maksu- ja tolliametiga seotud olnud 15 aastat ja suur osa tema tööst on olnud ameti teenuste arendamine. Reitmanni sõnul on tema jaoks olulised hea meeskond, innovatsioon ja julgus teha midagi sellist, mida Eestis ega mujal varem tehtud ei ole.
„Maksu- ja tolliametis on kõik see olemas. Uue e-maksuameti/e-tolli arendamine ja sellega kaasas käiv ettevõtjakesksem strateegiline siht on mõlemad väga ambitsioonikad plaanid ning väljakutse kogu organisatsioonile ja tahan nende õnnestumisele ise juhina kaasa aidata,“ selgitas ta.
„Maksu- ja tolliamet on võtnud suuna nõustamisele, et ettevõtjal oleks meiepoolne tugi ja kindlus, et tema maksuasjad on korras. Kui suudame ettevõtteid senisest paremini toetada, laekuvad ka maksud, mitte vastupidi. Rivo pikaajaline kogemus teenuste arendamisel ja nende kasutajasõbralikumaks muutmisel aitab meil viia ameti tegevuse uuele tasemele,“ lisas maksu- ja tolliameti peadirektor Marek Helm.
Rivo Reitmann on 2001. aastal lõpetanud Tallinna Majanduskooli maksunduse eriala ja 2015. aastal Eesti Ettevõtluskõrgkooli Mainor ärijuhtimise eriala. Reitmann alustas tööd toonases maksuametis 2001. aastal inspektorina ning jätkas oma karjääri juba ühendatud maksu- ja tolliameti teenindusosakonnas 2004. aastal, osakonda asus ta juhtima 2012. aastal.


authors:
Ei Taha Kaljusi
Lp Lapsajakirjanik

title: Seisukoht | Kalju presidendiks?

maintext:
Marina Kaljurand loobus välisministriametist tormakalt ja lubas presidendiks kandideerides – seisan kaljuna Eesti eest.
See tõmbas Taavi Rõivasel vaiba alt – välisministriks polnud panna kedagi peale multitalent Jürgen Ligi, kellele see on neljas ministrikoht. Aga nagu teisedki presidendikandidaadid ei saavutanud Kaljurand edu ei riigi- ega valimiskogus ja on praeguseks pagenud mere taha puhkama.
Valimissedelid tühjaks jätnud riigikogulased vedasid alt nii riiki kui ka rahvast. Tekkis olukord, kus kerkis küsimärk – keda presidendiks panna? Multitalente siin rindel palju pole.


authors: Panthermedia Scanpix

title: Maaülikooli teadlane: piima on taimse toiduga väga raske asendada

maintext:
Eesti Maaülikooli Veterinaarmeditsiini ja loomakasvatuse instituudi söötmise osakonna vanemteaduri Merike Henno sõnul on lehmapiim toitainetihe nutikas toit, mille asendamine teiste toiduainetega on küllaltki keeruline.
Tema sõnul on viimaste aastakümnete jooksul analüüsitud väga põhjalikult piima koostiskomponentide sisaldust ning leitud, et piima pea 100 000 ühendi seas leidub hulganisti selliseid toitaineid, mida teistes toiduainetes ei ole, on vähe või mille omandamine muust, eriti taimsest toidust on oluliselt raskem.
„Loodus on andnud piimale just sellise koostise, et sellest saab väga mitmeid organismi normaalseks toimimiseks vajalikke toitaineid sh mineraalaineid ja mikroelemente. Toitained, mille päevasest soovituslikust tarbimisest võivad piim ja piimatooted katta üle 20% on järgmised: valk, kaltsium, fosfor, magneesium, kaalium, tsink, jood, vitamiinid A ja K ning mitmed B-grupi vitamiinid. Lisaks on organismil tänu piima erinevate komponentide koosmõjule ka kõike head ja vajalikku väga lihtne omandada,“ selgitas Henno.


title: SEKS TOOB LÕHNA: mis seda põhjustab?

maintext:
Eksperdid selgitavad, mis põhjustab seda iseloomulikku lõhna, mida me pärast seksi tunneme. Me kõik oleme kogenud, et pärast seksi jääb õhku justkui mingi väga spetsiifiline lõhn, mis reedaks ka võõrale, et oled just oma kallimaga ühtes olnud, vahendab Womens Health. Mis siis lõhnab? Üks osa spermast ja teine osa tupeeritist - nende kombinatsioon higistest kehaosadest tekitabki erilise lõhna.
Põhjus selles, et spermal on kõrge pH ja ta on leeliseline, kuid kõik, mis valgub välja tupest - on happeline (madal ph).
Kui need kaks omavahel kohtuvad, siis tekibki väga omapärane lõhn. Milline lõhn moodustub - see sõltubki suuresti sellest, et milline pH tase teil seal allkorrusel on. Häbeme tihe pesemine seebiga ja vannivaht - see kõik annab tunda ka lõhnas. Isegi toit, mida sööda - see mõjutab allkorrust! Kasutad kondoomi? Isegi sellisel juhul pole ebaharilikust lõhnast pääsu. Kuigi seksist jääv lõhn on ehk harjumatu, siis ei tohiks see olla otseselt halb.


description: "Padjaklubi" kuues hooaeg toob kaasa uue osatäitja, pulma- ja titeüllatusi, puhub lõkkele särisevad suhtedraamad ning ekraanile uue peategelase, kelleks on näitleja Piret Kalda tütar Amanda Hermiine Künnapas.

title: TV3 VIDEOD | "Padjaklubi" uus hooaeg toob pulma- ja titeüllatusi

maintext:
"Amanda on uus ja äge hingamine sarjas. Väike pereuuendus on alati hea," kinnitab Kristel Aaslaid.
Uuel hooajal tuuakse Kertu Moppeli sõnul tagasi vanu asju, mis vahepeal ununenud. "Näiteks kuidas Kristina ja Laura kogu aeg omavahel kaklevad – need on toredad asjad. Mulle meeldib, kui Kristina tõmbab kuskile hullu suunda ära ja hakkab kõiki süüdistama oma probleemides ja keerab ise jama kokku. Seda on nii mõnus mängida, see on nii teraapiline roll,“ kirjeldab Moppel, et sari pöördub osalt tagasi juurte juurde.


title: Spermaga on naised silunud kortse ja spioonid kirjutanud salasõnumeid

maintext:
Tõupullide seemnevedelik on kõrges hinnas – üksainus doos (0,25–0,5 milliliitrit) võib maksta sadu eurosid, odavam kraam aga vaid kümmekond eurot ports.
Seemnevedelik pole üksnes järeltulijate saamiseks. Esimese maailmasõja ajal tulid Briti spioonid geniaalsele mõttele kasutada spermat nähtamatu tindi asemel. Paraku läksid kirjad haisema. Kuid spermaga on hullemaidki tempe tehtud, kirjutab veebikülg headacheshelp.com.
Pole siis ime, et karjakasvatajate seas kardetakse spermaröövleid. Vargus oleks ülimalt tulus. Kui kellelgi peaks õnnestuma virutada liiter kvaliteetset kraami, võib ta teenida kümneid tuhandeid eurosid.
Võrdluseks: liiter puhast kulda maksab veebikülje andmeil vähem kui 40 000 eurot.
Spermast saab teha miniroboti
Nanotehnoloogia on teinud võimalikuks pöörase idee: luua tillukesed ravimirobotid, mida saab organismi sisestada ning kaugjuhtimise teel vajalikku kohta suunata. Kuid robot vajab kütust, enamik kütuseid aga võib inimesele surmavalt mõjuda.
Dresdeni teadlased leidsid geniaalse lahenduse: nad tegid seemnerakkudest küborgid. Seemnerakud püüti õhukestest titaan- ja raualehtedest mikrotorukeste sisse, mida sai magnetiga juhtida.
Seemnerakk on tubli ujuja ega vaja lisakütust. Samas on ta nii pisike, et pääseb igasse kehapiirkonda. Uudsel tehnoloogial on arvukalt kasutusvõimalusi alustades viljatusravist ja lõpetades vähiraviga.
Hitlerile süstiti pulli seemnevedelikku
Hitleri terviseandmeid vaadates paistab, et tal oli noore Eva Brauni rahuldamisega probleeme. Ju oli füüreril juutide hävitamise ja liitlastega sõdimise tõttu pea pulki täis.
Kuna Viagrat polnud veel leiutatud, kirjutas ihuarst Hitlerile välja pulli seemnevedeliku süste.
Usuti, et kuna pullid on niivõrd mehised olendid, muudab nende seemnevedelik ka patsiendi voodis tormakamaks. Paraku pole teada, kas Hitlerit see ravi aitas.
Spermast tehakse nii näokreeme kui ka juuksepalsamit
Ilutööstus on meeletult kasumlik ala. Leidub miljoneid naisi, kes on valmis nooruslikkuse nimel ükskõik mida katsetama. Kui avastati, et spermatosoidides leiduv spermiin on võimas antioksüdant, mis võib kortse siluda ja vananemist edasi lükata, asusid ilutöösturid tegutsema.
Seemnevedelikust hakati valmistama näokreeme. Nüüd kasseeritakse nende eest iluravilates umbes 225 eurot purgi pealt ning neid reklaamivad sellised staarid, nagu kunagine "Dünastia" ja "Melrose Place’i" täht Heather Locklear.
Haisupelg on alusetu: tootjad kinnitavad, et seemnevedelikku on töödeldud kemikaalidega, andmaks sellele parema lõhna ning eemaldamaks viirused.
Ka juuksehooldusvahendite tootjad ei tahtnud spermahullusest välja jääda. Kui ühes Los Angelese salongis oli laineid löönud pullimunandite keeduleemest juukseravim, hakkasid USA ja Briti tippsalongid valmistama omaenda spermatooteid.
Selgub, et pulli valgurikas seemnevedelik parandab kuivi ja kahjustatud kiharaid ning teeb need paksemaks ja kohevamaks. Kuid ehk olete seemnevedelikuga ilutooteid kasutanud enese teadmatagi – mõnes ihupiimas ja meigis sisalduv sideaine on valmistatud tursaspermast.
Karjakasvatajad kardavad spermaröövleid
Tõupullide seemnevedelik on kõrges hinnas – üksainus doos (0,25–0,5 milliliitrit) võib maksta sadu eurosid, odavam kraam aga vaid kümmekond eurot ports. Pole siis ime, et karjakasvatajate seas kardetakse spermaröövleid.
Vargus oleks ülimalt tulus. Kui kellelgi peaks õnnestuma virutada liiter kvaliteetset kraami, võib ta teenida kümneid tuhandeid eurosid. Võrdluseks: liiter puhast kulda maksab veebikülje andmeil vähem kui 40 000 eurot.
Sperma tapab mikroobe
Sugulisel teel levivad haigused pole muuseas üksnes inimeste probleem – need ohustavad ka loomi. Ent kuidas loomad end ilma kondoomi või penitsilliinita tõbedest priid hoiavad?
Kui nende seemnevedelikul on samasugused omadused nagu sinikaelpartide omal, siis neil on looduslik kaitse omast käest võtta. Hiljutised uurimused näitasid, et sinikaelpartide seas esineb vähem sugulisel teel levivaid haigusi, sest nende sperma suudab hävitada näiteks kolibakterit ja teisi patogeene.
Emaspardid suudavad isaste noka järgi öelda, millisel isendil on kõige mikroobivastasem sperma – mida kirevam nokk, seda puhtam seeme.
Ka inimese seemnevedelikul on antibakteriaalne toime, kuid paraku on see üsna nõrk ning selle efektiivsus väheneb väga kiiresti.
Spermat on vanglast välja smugeldatud
Iisraeli vanglates istuvatel palestiinlastel on häda: abikaasasid külla ei lubata, kuid kombed nõuavad suurt peret. Nii on mitmed palestiinlased suutnud oma seemnevedelikku vanglast välja smugeldada ning sel moel on terve lapse sünnitanud üle tosina naise.
Viljatuid paare aitab kunstsperma
Viljatutele paaridele võib omaenese niudevilja saamine reaalseks osutuda. Kyoto ülikooli teadlased on kasutanud hiirenaha ja embrüote tüvirakke, loomaks idurakke ehk algstaadiumis sugurakke.
Viljatu hiire munanditesse süstituna hakkasid need tootma terveid ja tublisid seemnerakke, millest saab kunstviljastamise abil terveid järeltulijaid. Kunstlikku spermat on teiste meetoditega – munandite idurakkude abil – loonud ka Iisraeli teadlased.
Mõni õnnetu on sperma suhtes allergiline
Leidub naisi, kes on sperma suhtes allergilised – see võib tekitada sügelust, aga ka anafülaktilise šoki. Uurimuste andmeil on selliseid eevatütreid 12 protsenti.
Ent see häda ei piirdu naistega – on mehi, kes on allergilised teiste meeste või koguni iseenda sperma suhtes. Nemad võivad pärast orgasmi tunda gripilaadseid sümptomeid, mis võivad kesta mõnest tunnist mitme päevani.
Sperma peletab naistel depressiooni
2002. aastal valminud uurimus näitas, et kaitsmata vahekorda harrastavatel naistel on vähem depressioonimärke kui neil, kes kasutasid seksi ajal kondoomi. Nii et seemnevedelik on antidepressantidest märksa soodsam tujutõstja.
Teadlased usuvad, et tupe kaudu imenduvad organismi seemnevedelikus leiduvad meeleolu tõstvad keemilised ühendid, nagu endorfiinid, östroon, prolaktiin ja oksütotsiin. Oksütotsiin liidab ka partnereid hingeliselt ühte ning soodustab suhtlust ja leppimist.


authors: Reuters Scanpix

title: Näitlejad Naomi Watts ja Liev Schreiber läksid lahku

maintext:
Järjekordne Hollywoodi armulugu on purunenud: näitlejad Naomi Watts ja Liev Schreiber teatasid esmaspäeval lahkuminekust. "Oleme paari viimase kuu jooksul jõudnud järeldusele, et perena on meil kõige targem jätkata, minnes paarina lahku," seisab 11 aastat koos olnud Naomi ja Lievi avalduses.
Aastaid vabaabielus elanud paaril on kaks poega: Sashaks hüütav Alexander Pete (8) ja Samuel Kai (7). Ajakirja People allikas, kes on puutunud Lieviga kokku telesarja "Ray Donovan" võtetel, teab rääkida, et kuulsa tandemi suhe on juba ammu karil olnud.
Watts (47) ja Schreiber (48) tutvusid 2005. aastal Metropolitani kunstimuuseumi ballil, kui Naomi mehe tantsima võttis. Liev rääkis hiljuti meesteajakirjas Esquire, kuidas näitlejatar oli paistnud talle valguskiirena. Hiljem klubis ei julgenud Liev enam Naomile läheneda, sest naist ümbritsesid Hollywoodi suurkujud Sean Penn, Benicio Del Toro ja teised meesnäitlejad. "Olin vist sabinas ja mul oli seal väga piinlik olla," rääkis Schreiber.
Aga kui ta klubist lahkuma hakkas, jooksis Naomi talle järele ja andis oma telefoninumbri.
Järgmine päev läksid nad kahekesi muffineid sööma. "See oli hästi totakas – väga romantiline. Ja me suudlesime. See polnud pikk suudlus, aga selline: uhh! Siis sõitis Naomi Los Angelesse tagasi ja ma kirjutasin talle kogu aeg. Hästi palju e-kirju. Ma vist võrgutasingi ta e-kirjadega."


description: Ultratriatleet Rait Ratasepp on suvekuudel edukalt läbinud kolm ülirasket katsumust: juunis läbis ta Eestis 110 tunniga vaid endale korraldatud viiekordse ultratriatloni distantsi ning juulis tuli ta Saksa kolmekordse ultratriatloni MK-etapil teisele kohale.

title: VIDEO | Hull mees, aga supermees! Eestlane läbis 10 päevaga 10 täispikka triatloni! Maailmarekordilise ajaga!

maintext:
Üheksal päeval kümnest läbis ta 3,8 km ujumist, 180 km ratast ning 42,2 km jooksu alla 11 tunni, mis on tema enda jaoks väga suur kordaminek. Tema võistlusajad alustades esimesest päevast on 10:38:12, 10:48:35, 10:51:54, 10:36:19, 10:48:14, 10:59:20, 10:53:44, 11:38:58, 10:49:08 ja 10:44:29.
Ultratriatleedi parim võistlusaeg jäi neljandasse päeva, edestades kahe minuti ja seitsme sekundiga esimesel päeval välja võideldud aega – 10:38:12. Raskeimaks päevaks osutus ainsana rajal olnud eestlasele võistluse kaheksas päev, mil raja läbimiseks kulus 11:38:58.
Kaheksas päev oli Ratasepa jaoks raske mitmete tingimuste kokkulangemisel, sh energiapuudusest tingitud pidev külmatunne ja rahutu ööuni, mis omakorda mõjutasid teda ka vaimselt. Kaheksanda päeva finišijoont ületades ütles ta, et see oli võistluse vaimne murdepunkt ning üheksas ja kümnes võistluspäev lähevad juba tahtejõu pealt, motiveerides end mõttega, et läbida on jäänud veel vaid viimased kaks distantsi. Rahulikumalt võetud 8. päev andis mehele jõudu läbida 9. ja 10. päev taaskord suurepäraste aegadega.
Ratasepp tõdes, et ultravõistluse võlu ongi see, kui suudad rasked hetked üle elada. "Sellele järgneb alati kergem ja meeldivam hetk, mil sa tunned endas taas jõudu ning tead, et sa oled oma võimeid taaskord kaugemale nihutanud."
Ratasepa peamine vastane rajal oli Saksa kolmekordse ultratriatloni MK-etapilgi talle konkurentsi pakkunud ja selle võitnud Richard Widmer. Kui kaks esimest päeva edestas Ratasepp ajaliselt Widmerit ning kolmandal päeval ületas finišijoone sekundipealt sama ajaga, siis neljandast päevast alates pani sakslane välja endast kõik – tema eesmärk oli purustada pika edumaaga kümnekordse ultratriatloni kehtiv maailmarekord – 2009. aastal püstitatud 115:01:30. Widmeri nimel on nüüd 10xultratriatloni maailmarekord ajaga 106:11:52.
Kuigi ka Ratasepp purustas oma võistluse üldajaga maailmarekordi, siis maailmarekordi hoidja tiitlit ta enda nimele ei saanud. Sellegi poolest on Ratasepp oma võistluse sooritusega väga rahul.
"Richard Widmer on rekordiomaniku tiitli igati välja teeninud. Hindan väga tema suutlikkust kõikidel päevadel niivõrd häid tulemusi teha, tema toetavat ja austavat suhtumist teistesse võistlejatesse ning füüsilist ja vaimset võimekust. Widmeri pakutud tugeval konkurentsil on väga suur panus ka minu heades aegades, Widmeri sõnul ka vastupidi," rääkis Ratasepp.
Sama võistluse raames püstitatakse ka teine maailmarekord. Kümnekordset ultratriatloni tegevate triatleetidega olid rajal ka kahekümnekordse distantsi läbijad. 45-aastane Alexandra Meixner, kes 20 järjestikusel päeval läbis 3,8 km ujumist, 180 km ratast ja 42,2 km jooksu püstitas juba 12. päeval distantsi läbimisel naiste maailmarekordi. 20. päeva lõpuks saab ta enda nimele naiste maailmarekordi tiitli 20xultratriatloni läbimisel.
Kümnekordset ultratriatloni alustas 12 võistlejat, sh kaks naist. Kümnenda päeva alguseks katkestas võistluse kolm võistlejat. 20xultratriatlonit alustas kaheksa sportlast. Viimasel päeval läks ametlikult võistlustulle neli võistlejat.


description: Endine pikaaegne kriminaalpolitseiametnik ja keskkriminaalpolitseid juhtinud Andres Anvelti arvates võib allilmaliidri Nikolai Tarankovi mõrv tähendada siia uute grupeeringute tulekut.

title: Anvelt Tarankovi tapmisest: nüüd läheb allilmas tõsiseks ümberjagamiseks


description: Jäär Päevas on just seda salapärast fluidumit, mis sulle pinget pakub. Sa vaatad meeleldi asjade taha ja inimeste „sisse“, mistõttu keegi võib end sinuga suheldes seetõttu ebamugavalt tunda.

title: Päevahoroskoop: kolmapäev, 7. september

maintext:
Härra Müller tuleb koju ja viskub surijana tugitooli: "Kallim, kutsu kiiresti arst!" sosistab ta naisele. "On juhtunud midagi hirmsat: ma ei saa ennast enam sirgu ajada."
"Öelge, palun, kas on veel lootust?" küsib naine kohalejõudnud arstilt. "On küll," vastab arst. "Talle mõjub väga hästi see, kui ta oma ülemise püksinööbi vestinööbi keskmisest august lahti päästab."


title: Staaride tülid võtteplatsil: kive täis taskud ja näkku lendav sülg

maintext:
Filmidiivad Bette Davis ja Joan Crawford olid 50. eluaastates, kui nad said ühisfilmi "Mis juhtus Baby Jane’iga?" (1962) võtteil viimaks oma elupõlist vimma välja elada. Kähmlusstseenis virutas Bette Joanile täiest jõust vastu pead. Stseenis, kus Bette pidi teda ringi lohistama, oli Joan aga taskud kive täis toppinud. Kuid Hollywoodi võtteplatsidel on pritsinud verd, pisaraid ja hullematki!
"Tommy Lee läks näost nii kaameks, et mõistsin: minust oli saanud tema valu või millegi sellise kehastus. Ja ta tõusis vappudes püsti ja kaisutas mind ja ütles: "Ma vihkan sind. Sa tõesti ei meeldi mulle." Ja mina küsisin umbes nii, et: "Ohoo, selge, aga mis värk on, mees?" Ja tema vastas: "Ma ei või su tolatsemist taluda.""
Stanley Kubrick pani oma naisstaaril juuksed välja langema
Stanley Kubrick pani oma naisstaaril juuksed välja langema. (Vida Press)
1980. aasta õudusfilmi "The Shining" ("Surmahotell") naispeaosatäitja Shelley Duvall tunnistas filmi valmimisaastal kriitik Roger Ebertile, et koostöö režissöör Stanley Kubrickiga oli peaaegu väljakannatamatu. Pedantliku ja obsessiivse Kubricki karmid meetodid on ajalukku läinud. Duvall rääkis, et Kubrick sundis teda tundide kaupa nutma ja ajas ta meelega vaimse murdumise äärele.
Stanley Kubrick, paremal (Vida Press)
Lavastaja kaotas Duvalliga korduvalt enesevalitsuse ja sõimas, et too raiskab võtteplatsil kõigi ülejäänute aega. Kubrick utsitas ka teisi võttegrupi liikmeid Duvallile selga pöörama. Näitlejanna oli enda sõnul võtetel säärases stressis, et tema tervis ütles üles ja juuksed langesid välja. Vaatamata sellele kinnitas Duvall ühes teises usutluses, et peab Kubrickist endiselt lugu.
Roberts ja Nolte keeldusid ühistest stseenidest
Roberts ja Nolte keeldusid ühistest stseenidest (Vida Press)
Julia Roberts rääkis 1993. aastal New York Timesi intervjuus, et Nick Nolte , tema partner filmis "Mu kallis rist ja viletsus", võib olla äärmiselt võluv. "Aga ühtlasi on ta täiesti jälk. Nick hakkab mind nende sõnade eest vihkama, aga tal paistab olevat selge soov inimesi oma käitumisega tülgastada."
Hiljem ringlesid ajakirjanduses kuuldused, et Robertsi ja Nolte suhted olid niivõrd nugadel, et näitlejad keeldusid mitmetest ühistest stseenidest ja nõustusid dialooge filmima ainult koos vastasnäitleja dublandiga.
Franco peksis vastasnäitlejat nagu jahukotti
Franco peksis vastasnäitlejat nagu jahukotti. (Vida Press)
Mustanahaline näitleja ja laulja Tyrese Gibson (pildil paremal) kurtis, et James Franco (pildil vasakul) võttis mereväedraama "Annapolis" (2006) võtetel Stanislavski meetodit ülemäära tõsiselt. Ta tagus poksistseenides Tyrese’i nagu jahukotti. "See tüüp peksis mind ikka täiega. Ütlesin, et James, võta nüüd rahulikult, me ainult harjutame. Aga tema ei võtnud kordagi rahulikult."
Franco on vastasnäitleja tümitamist eitanud. Küll aga ütles ta usutluses, et "Annapolise" kõik probleemid olid tema süü. "Olin arvatavasti mölakas. Ma polnud Tyrese’i vastu sihilikult julm, aga olin ilmselt oma etteastesse nii sisse elanud, et polnud nii sõbralik, nagu oleksin võinud olla."
Samasuguse sisseelamisega klobis ameerika jalgpalli teemalises filmis "Any Given Sunday" (1999) vastasnäitlejat Jamie Foxxi räppar LL Cool J. Foxx ei kavatsenud seda taluda. Kahe staari lahutamiseks tuli kutsuda politsei. Viimane sõna jäi Cool J-le, kes räppis järgmisel aastal oma loos "U Can’t Fuck With Me", et Foxx on igavene mömm.
Julia Roberts ei saanud ka Steven Spielbergiga läbi
Julia Roberts ei saanud ka Steven Spielbergiga läbi (Vida Press)
Ehk tuleks Julia Robertsil tõsisemalt peeglisse vaadata? Kui näitlejanna mängis 1991. aasta filmis "Kapten Konkskäsi" haldjas Tinkerbelli, sahistati, et teda kutsuti võtteplatsil tagaselja Tinkerhelliks. Režissöör Steven Spielberg nentis ühes intervjuus, et tema ja Robertsi koostöö tuli ebasobival ajal.
1999. aastal aga kinnitas Julia Vanity Fairile, et kuuldused tema diivatsemisest ei vasta tõele ja teevad talle haiget. "Mulle käib üle mõistuse, et inimene, keda ma tundsin ja usaldasin, kõhkles mu kaitseks välja astumast. Tundsin esimest korda, et seisan silmitsi reeturiga."
Faye Dunaway läigatas Roman Polanski pihta uriini?
Faye Dunaway läigatas Roman Polanski pihta uriini? (Vida Press)
Hollywoodis pole mingi saladus, et 1974. aasta filmi "Chinatown" võtteil ei saanud lavastaja Roman Polanski ja naispeaosatäitja Faye Dunaway üldse läbi. Polanski väitis intervjuus, et oleks näitlejanna raske iseloomu tõttu äärepealt filmimise üldse katki jätnud.
Teada on ka lugu, kuidas Polanski kiskus Dunawayl juuksekarva peast, sest see peegeldas valgust. Teise kõlaka andmeil viskas staar režissööri pihta topsitäie uriini, kuna too ei lubanud teda WCsse.
Björk sülitas von Trierile näkku
Björk sülitas von Trierile näkku (Vida Press)
"Tantsija pimeduses" oli islandi laulja Björki esimene ja viimane mängufilm. Selle eest tuleb tänada lavastaja Lars von Trieri . Lugu oli traagiline – immigrandist töölisnaine kogub raha, et poja silmanägemist päästa –, kuid staar ja režissöör ei saanud kuidagi läbi. Õige pea tegi Björk võtteplatsilt päevade viisi poppi ja sülitas von Trierile näkku.
Seepeale kukkus ka režissöör jonnima, pani samuti päevade kaupa pausi ja peksis monitori puruks. "Ärge eluilmaski taanlastega töötage, need õgivad su hinge seest," oli Björgi kommentaar.
George Clooney läks lavastajaga kähmlema
George Clooney läks lavastajaga kähmlema. (Vida Press)
Karjääri algul endale komöödiatega nime teinud ja uuel aastatuhandel end võimeka draamarežissöörina tõestanud David O. Russell (pildil vasakul) on võtteplatsil paras põrguline. Tema 1999. aasta filmi "Kolm kuningat" trumpäss George Clooney on rääkinud, et Russell röökis võttegrupi peale.
Asi kiskus nii hulluks, et Clooney ja Russell läksid käsipidi kokku. Vimm ei lahtunud ka võtete lõppedes. Kui ajakiri Vanity Fair Russelliga 2003. aastal loo tegi, oli tol Clooney kohta öelda vaid järgmist: "George Clooney võib mu m***i imeda."
2004. aasta draamakomöödia "I Heart Huckabees" võtetelt lekkisid paar aastat hiljem internetti kulissidetagused videod, kus oli näha Russelli ja näitlejanna Lily Tomlini tulist mõttevahetust. Teises klipis kaotas režissöör täiesti enesevalitsuse, sõimas Tomlinit ropult ja pühkis kirjutuslaualt kõik asjad nii ägedalt minema, et osa neist lendas toanurgas istuva võttegrupiliikme poole.
Kuid Tomlin väitis hiljem, et Russell on imearmas inimene. Ta olevat olnud lihtsalt hirmsa surve all. Russellgi on kinnitanud, et nad armastavad teineteist ja oleksid hommepäev valmis uuesti koos töötama.


authors:
Arno Saar Tiina Kõrtsini
Hallpead Austa
Omapärane Loodusnähtus
Päeva Küsimus

description: Hunt Kriimsilmal oli kokku üheksa ametit – rätsep, õpetaja, näärivana, autojuht, ehitaja, pagar, estraadilaulja, aednik, saatejuht. Kriimsilmast ei erine märkimisväärselt ka meie verivärske välisminister Jürgen Ligi, kellele ei saa ametite poolest vastu mitte keegi!

title: Multitalent Jürgen Ligile ei jõua keegi ligilähedalegi. Kui siis ainult Hunt Kriimsilm

maintext:
Eestlaste enda Šveitsi armee nuga Ligi on olnud nii haridus- ja teadusminister, kaitseminister kui rahandusminister ning nüüd saab temast välisminister. Kui multitalent Ligi oleks Top Shopi reklaamis, siis haaraks vähegi praktilisema meelega peaminister kindlasti telefoni, et viimane enda valitsusse värvata.
Hunt Kriimsilma üheks ametiks oli autojuht. Jürgen Ligi on samuti tõeline ralliäss, sest möödunud aasta näitas, et mehel on täiesti olemas oskused raudsuksut lubatud piirkiirusest kiiremini Maarjamaa teedel ruunata. Tollase haridus- ja teadusministri jalg langes 2015. aastal lausa kahel korral pedaalile nii raskelt, et võsavillem pidi politsei käest sugeda saama. Julge hundi rind on aga rasvane - julged teha, julge ka Facebooki seinal üles tunnistada. Seda Ligi ka tegi ning vabandas hiljem avalikult.


title: USA keelustas antibakteriaalsete seepide müümise

maintext:
Ameerika Ühendriikide toidu- ja ravimiamet pesi käed antibakteriaalsetest seepidest puhtaks, sest antibakteriaalsete seepide tootjatel ei ole õnnestunud tõestada, et baktereid hävitavad seebid hoiavad haigusi paremini ära kui tavalised seebid.
Ühendriikide turul keelustati antibakteriaalsete seepide müümine reedel, kirjutab The Guardian. Toidu- ja ravimiameti sõnul on keelu põhjuseks tõik, et antibakteriaalsete seepide toime ei ole teaduslikult tõestatud. On ka oht, et need võivad avaldada hoopis negatiivset mõju.
Ometi peab amet oluliseks ära märkida, et hügieen on ülimalt tähtis ja käte pesemist voolava vee ja tavalise seebiga ei tohiks unarusse jätta.


description: Filmiga "Helisev muusika" kuulsaks saanud Charmian Carr suri 73-aastasena, teatas BBC.

title: Suri "Heliseva muusika" näitlejanna


description: Eesti meeste käsipalli meistrivõistluste avavooru kolmandas kohtumises oli eelmise hooaja neljanda koha meeskond Viimsi/Tööriistamarket kodusaalis Arukülast parem 42:28 (23:15).Viimsi parim oli 11 väravat visanud Robin Oberg. Siim Pinnonen lisas 8 ja Otto Karl Kont 7 tabamust. Andre Sild viskas Aruküla poolel üleplatsimehena 12 väravat. Rudolf Põld, Martin Kalvet ja Timo Raukas lisasid kolm väravat.Kolmapäeval toimusid vooru ülejäänud kohtumised, kus olid võidukad Viljandi HC ja HC Kehra/Horizon Pulp&Paper. Tiitlikaitsja Põlva Serviti oli avavoorus vaba.

title: Käsipalli meistrivõistluste avavoor lõppes Viimsi võiduga


authors:
Meelis Tomson
Nuta Või Naera

description: Meie seast lahkus 87-aastaselt ajakirjanik ning publitsist Olaf Utt, kes tegutses 1950. aastast kirjandus- ja teatrikriitikuna.

title: Suri ajakirjanik ning publitsist Olaf Utt


description: President Toomas Hendrik Ilvesele andsid täna Kadriorus oma usalduskirjad Brasiilia Liitvabariigi suursaadik Roberto Colin, Kreeka Vabariigi suursaadik Maria Karnoutsou, Hollandi suursaadik Karen van Stegeren ning Suurbritannia ja Põhja-Iiri Ühendkuningriigi suursaadik Theresa Bubbear.

title: President Ilves võttis vastu nelja suursaadiku usalduskirjad


description: Linnapeaametist kõrvaldatud Edgar Savisaarel lasub riigiprokuratuuri kahtlustus ka selles, et endine linnapea kasutas 2013. aastal koos kaasosalistega Tallinnale kuuluvat raha reklaamikampaaniate tegemiseks.

title: Prokuratuur kahtlustab Edgar Savisaart koos kaasosalistega veel ühes kuriteos

maintext:
Samuti ei avalda Evestus linnaraha kasutamisele kaasaaidanuid, kuid märgib, et põhjust on kahtlustada nii Tallinna eri linnaosade-ametite töötajaid kui ka reklaamide valmistamisega seotuid.
Millistest summadest on jutt, juhtiv riigiprokurör Steven-Hristo Evestus ei avalda: "Neid on erinevaid episoode ja ma ei tahaks minna detailidesse, enne kui kahtlustatavad on kahtlustuste sisust teada saanud. Aga see ulatub paarisaja tuhande euro piiresse."
"Me räägime korduvast altkäemaksuvõtmisest, rahapesust, erakonna rahastamise temaatikast ja muust. Selle kohta on meil süüdistusakt sisuliselt valmis, aga me peame sinna lisama ka linnaeelarveraha omastamisega seonduvad episoodid," selgitab Evestus.
Praegu oodatakse uurimise tulemusi ning kohtu ette loodetakse jõuda novembris.
2013. aasta omavalitsuse volikogu valimistega samal ajal levisid Keskerakonna nimekirjas kandideerivaid inimesi kujutavad reklaamid, mille valmistamisel kasutati kahtlustuste järgi Tallinnale kuuluvat raha.
Evestuse sõnul on seda asja menetletud juba 2014. aastast alates: "Lihtsalt lõplik seisukoha kujundamine toimus möödunud kuude jooksul ja sai selgeks, et on põhjendatud lisakahtlustuse esitamine."
Evestuse sõnul on menetlused kestnud kaua, aga Eesti mõistes on tegemist erandjuhtumiga, varem pole seesuguseid ette tulnud.
Lisaks on aega võtnud välismaalt tellitud ekspertiis, mis on pidanud erapooletult välja selgitama, kas reklaamide puhul oli tegemist valimisreklaamiga või mitte. "Aga me oleme tõesti lõpusirgel," on Evestus kindel.
Riigiprokuröri sõnul on Edgar Savisaar kahtlustusest teadlik ning teda oodatakse lähipäevil menetlustoimingule, kus esitatakse talle kõiki asjaolusid täpsemalt. Seda, kas Savisaar ka ise soovib kohtu ees kõigi süüdistustega korraga olla, selgub hiljem.
Edgar Savisaare kaitsja Oliver Nääs ütles ERRile, et endine linnapea linnaraha ei kasutanud. Oodatakse kahtlustuse esitamist ning materjalidega tutvumist, pärast seda kujundatakse täpsem seisukoht.


authors:
Afp Photo
Vasily Maximov
Vene Värk

title: Vene riigiduuma valimistel juhivad suurelt Putini soosikud!

maintext:
Samal ajal, kui valimisjaoskondadest üle Venemaa tulevad teated valimiskorra rikkumiste kohta näitavad osaliselt loetud hääled, et ülekaalukalt juhib Ühtne Venemaa.
Partei, mille seljataga seisab teatavasti president isiklikult, on kogunud üle poole häältest. "Saavutatud on väga hea tulemus," kommenteeris Putin BBC andmetel hetkeseisu. Rõõmustada võib ta selle üle, et liberaalsed opositsiooniparteid ei ole ületanud isegi esindamiseks vajalikku 5% toetuskünnist.
Valmimiskomissioni juht Ella Pamfilova sõnul võib olla suhteliselt kindel, et valimised on läbi viidud korrektselt. Algusest peale on palju pandud rõhku kinnitustele, et tegemist on läbi aegade kõige läbipaistvamalt korraldatud valimistega. Paraku ei kinnita seda sissevoolav vaatlejate poolt tehtud kaebuste hulk.
"Oleme teadlikud, et palju on inimesi, kelle elu on raske. Palju on lahendamata probleeme. Aga ometi on valimistulemused sellised nagu nad on," kommenteeris seisu Putin, kes ametlikult ise ühtegi parteisse ei kuulu.


authors:
Teet Malsroos
Senist Kommentaari

title: Liina Kersna: Taavi Rõivas ei rahuldanud Kaljuranna lahkumisavaldust

maintext:
"Marina Kaljuranna otsus on julge ja riskantne, kuid ma mõistan tema soovi mitte petta oma toetajaid poolel teel rongilt lahkumisega," sõnab reformierakondlane Liina Kersna.
Marina Kaljurand käis täna hommikul Stenbocki majas Taavi Rõivasega vestlemas ning andis ühtlasi ka lahkumisavalduse - ta tunneb, et kandideerides presidendiks ei saa samal ajal olla välisminister. Liina Kersna sõnutsi Taavi Rõivas siiski ei rahuldanud Kaljuranna lahkumisavaldust. "Ma olen väga tänulik peaminister Taavi Rõivasele, kes Marina lahkumisavaldust ei rahuldanud, vaid kinnitas, et Eesti riik vajab tugevat välisministrit ka pärast presidendi valimisi. See oli temast suuremeelne ja riigimehelik otsus," sõnab Kersna.
Kersna märgib, et Kaljurand oleks tuleviku Eesti president. "Samas, ilma ühegi erakonna toetuseta valimiskogusse minna on riskantne. Minu jaoks oli kõige suurem risk selle otsuse juures võimalus, et kui temast presidenti ei saa, siis ta lahkub poliitikast. See oleks väga suur kaotus Eesti riigile."


title: ÕHTULEHT BOSNIAS | Magnus Pehrsson: ma ei kaalu tagasi astumist

maintext:
Eesti jalgpallikoondis alustas MM-valiksarja mannetu 0:5 kaotusega Bosnia ja Hertsegoviinale. Peatreener Magnus Pehrsson kinnitas, et ta ei kaalu oma ametist loobumist. Magnus, eile avaldasid soovi, et Eesti oleks iga mängus konkurentsivõimeline. Miks Eesti seda täna polnud?
Nõustun, et me polnud seda terve mängu vältel. Alustasime väga kehvasti. Samas, mängu keskpaigas tegime paar muudatust ja kohandust, mis aitasid meid rohkem mängu. Bosnia oli teise poolaja alguses väga lõõgastunud. See oli meie võmalus mängu tagasi saada, ent me polnud selleks piisavalt head. Seejärel tuli kolmas värav ja mängu lõpus polnud me üldse konkurentsis. Proovisime, aga mitte meeskonnana...
Miks Sa ei vahetanud Konstantin Vassiljevit välja? Tal oli selgelt halb päev.
Nõustun, et tal on olnud paremaid mänge. Samas, ta on väga tähtis mängija, kes võib otsustavaid liigutusi teha. Seepärast jäi ta ka platsile.
Kas mõtled tagasiastumise peale?
Ei, ma ei mõtle sellele. Täna, pärast suurt kaotust pole hea olla peatreener, aga ei, ma ei mõtle tagasiastumisele. Kas Sa usud, et suudad järgmise kahe matšiga koondise seisu positiivseks pöörata?
Jah, muidugi. Halb on see, et järgmiste mägnudeni on kuu aega. Niikaua pean selle teadmisega elama ja toime tulema. Mängijatel läheb mõistagi elu klubirindel edasi. Hea külg on see, et jõuame kuu ajaga palju analüüsida ning mängijad saava värske peaga koondiselaagrisse tulla.


description: Kahel viimasel nädalal on märgatavalt kasvanud salmonelloosi haigestumine Eestis - kui juulis registreeriti kokku 17 haigusjuhtu ja augustis terve kuu peale 23 haigestumist, siis kahel viimasel nädalal on registreeritud kokku 43 uut salmonelloosi haigestumist.

title: Kuidas hoiduda salmonelloosi haigestumisest?


title: Eestisse saabusid 13 Süüria ja Iraagi sõjapõgenikku

maintext:
Sel nädalal saabusid Kreekast Eestisse Euroopa rändekava alusel vastu võetud kolm sõjapõgenike perekonda. Peredele tulid vastu tugiisikud ja nad liikusid edasi oma uutesse kodudesse Tartus, Haapsalus ja Põlvas.
Kolmeliikmelises Süüria perekonnas on lisaks emale ja isale üks laps. Mees on arst, naine on töötanud apteegis ning mõlemad on vabatahtlikena aidanud teisi sõjapõgenikke. Lisaks oma emakeelele valdab mees inglise keelt, naine räägib algtasemel inglise ja prantsuse keelt.
Viieliikmelises Iraagi perekonnas on lisaks emale ja isale kolm last. Naisel on kõrgharidus bioloogias ja ta räägib lisaks emakeelele algtasemel ka inglise keelt. Mees on töötanud teenindussektoris.


title: Seisukoht | Kelle kuluhüvitisi ei tohi kontrollida?

maintext:
Läinud nädalal luges Mart Helme mulle moraali, kui uurisin kuluhüvitiste eest presidendikampaania rahastamist. Tema jutust koorus välja, et meedia on kallutatud ja pole meie asi uurida, mis tema oma kuluhüvitistega teeb. Hiljem sain mitmelt EKRE toetajalt kurja tagasisidet, et olen Marina Kaljuranna ja Siim Kallase sabarakk.
Küsimus kuluhüvitistest on laiem. Olen kuulnud ka reformierakondlaste nurinat, miks ajakirjanikud nende taskutes tuhnivad. Selle vältimiseks oleks parim, kui kuluhüvitised muuta avalikkusele kättesaamatuks. Seni ohatakse ja süüdistatakse paha meediat, kes ei lase raha vabalt kulutada.
Kuluhüvitis on üle 1000 euro kuus. See võib ehk rahvasaadikule piskuna tunduda, aga paljud eestlased ei teeni kuus pooltki sellest kätte. Tegu pole rahaga, mis kukub taevast, vaid see tuleb maksumaksja taskust. Õppigem raha tegelikku väärtust tundma, head rahvasaadikud.
Kui tahate end koolitada, on see igati kiiduväärt. Ent kui luubi alla sattuvad autod ja lõunasöögid, tuleks peeglisse vaadata ja proovida mõista, millest huvi on ajendatud. Ja küsimus pole parteipileti värvis, vaid kulutuste sisus.


description: Kas sa tahad näha välja nagu naisülemus? Sellisel juhul tuleb oma riidekappi hankida naisbosside lemmikriided ja -aksessuaarid.

title: Tahad käia riides nagu boss? Siis tuleb need asjad oma garderoobi hankida!

maintext:
Mida kannab seljas naisülemus? Milline kott ja kingad tal on ja millist pesu ta eelistab? Cosmopolitan kergitab saladuseloori, nii et kõik saaksid endalegi naisbossi garderoobi hankida.
6. Struktureeritud kott kuna see viitab sellele, et see oled väga organiseeritud


title: Jan Uuspõld: alkohol lõhkus mu isiksust, kuid õnneks tõmmati mind mülkast välja

maintext:
"Alkohol zombistab. Kriitikameel kaob ja kellelgi pole huvi zombiga koostööd teha. Zombit saab ära kasutada, aga mitte temaga koostööd teha," teab näitleja Jan Uuspõld oma kogemusest. Alkoholist on ta täiesti prii juba rohkem kui paar aastat.
Sõltuvusest ei vabanenud Jan (42) ühe ropsuga, vaid selleks kulus palju aega. "Enne täielikku loobumist oli kolm ja pool aastat veel sellist kompamist, kui ikka mõnikord libastusin. See on lihtsalt asi, millega tuleb arvestada.
Aga jah, nüüd pole ma juba kaks ja pool aastat võtnud tilkagi. Olen juba sellises staadiumis, et ei pea sellele isegi mõtlema. Samas olen omal nahal tundnud, missugust kokkuvõtmist see tähendab. See on ikka ülimalt raske. Nõuab väga heade asjade kokkulangemist."
Jani elus sai määravaks eelkõige see, et alkohol hakkas segama näitlemist. "Mingil hetkel lihtsalt tundsin, kuidas mind mülkast välja tõmmati.


description: Liverpooli keskväljamootor Jordan Henderson sai eile õhtul Chelsea vastu peetud kohtumises hakkama imelise väravaga. Märkamata ei jäänud see ka Twitteri kasutajatele.

title: TWITTERIMÖLL | Hendersoni kaunis tabamus Chelsea vastu šokeeris säutsujaid

maintext: There's never a good time to concede a worldy but that Henderson strike is a killer for Chelsea, who'd just managed to stabilise the defence


title: Toome tahab mängijakarjääri jätkata

maintext:
"Ma ei tea praegu, mis saab minu mängijakarjäärist, kas see jätkub või mitte," ütleb Eesti korvpallikoondise lootse Tiit Sokku ja Alar Varrakut abistav Joosep Toome, kui räägime temaga treeneriametist.
Ta käis eelmise aasta novembri lõpus põlvelõikusel ning endiselt on käimas taastumisprotsess. "See kestab plaani järgi järgmise aasta kevadeni. Näiteks alles oktoobris võin hakata jooksma. Ma pole kümme kuud jooksnud, seetõttu on praegu raske aru saada, kas läheb veel kunagi mänguks või mitte.
Tahtmine mängida on mul kindlasti. Aga kui põlv korda ei saa, jääb tahtmisest üksi väheseks. Pole isegi võimalik öelda, kuidas taastumine siiamaani läinud on. Lõikus polnud kindla peale minek, see oli viimasest võimalusest kinni haaramine. Kui hakkan jooksma-hüppama ja tegema korvpallurile spetsiifilisi harjutusi, saab täpsema pildi ette. Tavaelu järgi on taastumisprotsessi edukust raske tunnetada. Taastumine on faasis, kus kõik ei pea veel olema valuvaba. Pean lihtsalt ootama."


title: Legendaarne Gregg Popovich: Tim Duncanile on iga puudutud trenni eest ette nähtud trahv!

maintext:
Legendaarne San Antonio Spursi peatreeneri Gregg Popovichi ja peale möödunud hooaega karjääril lõpetanud Tim Duncani vahel käib pidevalt sõbralik lõõpimine. Viimati teatas Popovich, et vaatamata Duncani mittekuulumisele meeskonda ei tohiks mees treeningutelt puududa.
"Enamus inimestest, kellel on leping peavad iga päev tööle kohale minema. Ta (Duncan) ütles mulle, et tal lepingut pole, aga minu arvates sai meil asjad suusõnaliselt kokku lepitud. Meil on praegu rasked ajad, peaksime temaga sotid selgeks tegema," teatas 67-aastane treener.
"Teda on alati raske juhendada olnud, aga olukord on eriti hull nüüd, kui ta on karjääri lõpetanud," naljatas Popovich. Ta lisab, et Duncanit ootab iga trennist puudutud päeva eest 2500 dollari suurune trahv.
Kuigi 40-aastane endine keskmängija ei ole ametlikult Spursis treenerina tööl, siis nii-öelda mitte ametlikult käib ta meeskonda abistamas. Popovich sõnas, et Duncanile ei ole mingit tiitlit määratud, vaid ta abistab seal, kus parajasti vaja on.


title: Perearsti kvaliteedisüsteem motiveerib arste ja annab patsiendile turvatunnet

maintext:
Haigekassa üks strateegiline eesmärk on esmatasandi ehk perearstide ja õdede tähtsuse järk-järguline suurendamine Eesti tervishoiusüsteemis. Selleks on oluline jälgida ka ravikvaliteeti perearstiabis. Üheks kvaliteedi arendamise ja kontrollimise osaks on 2006. aastal rakendatud perearstide kvaliteedisüsteem (PKS). Seda arendas haigekassa koostöös Eesti Perearstide Seltsiga eesmärgiga parandada haiguste ennetamist ja kroonilisi haigusi põdevate patsientide jälgimist.
Perearstidel on tervishoiusüsteemis koordineeriv roll ja tuleb meeles pidada, et kõik perearstid on kvalifitseeritud arstid – nad on läbinud põhjaliku väljaõppe tegemaks asjakohaseid raviotsuseid. Kui aga inimese tervisemure kiiret ja tema jaoks rahuldavat lahendust ei leia, võib tekkida küsimus, kas perearst ravib ikka õigesti.
Perearst või -õde on inimese kõige esimene kontakt terviseküsimuses. Tema otsusest ja tegevusest sõltub ravi edasisel korraldamisel väga palju. Selleks, et olla veendunud perearsti oskustes ja teadmistes, on moodustatud perearsti kvaliteedisüsteem.
Eestis on kvaliteedisüsteemiga liitunud kõik perearstid. Neile on ette nähtud kvaliteeditasu kokku lepitud punktisüsteemi alusel. Lisaks patsientide seisukorra parandamisele motiveerib see ka arste. Eesmärk on, et arstid:
• tegeleksid aktiivselt haiguste ennetustööga;
• tõkestaksid nakkushaiguste levikut;
• jälgiksid efektiivsemalt kroonilise haigusega patsiente.
Kvaliteedisüsteem võimaldab perearste tasustada sõltuvalt töö tulemuslikkusest, mida mõõdetakse vastavate indikaatorite alusel. Lisaks on süsteemis väga hea tulemuse saavutanud perearstil võimalik oma nimistu inimesi rohkem uuringutele saata, kuna tema niiöelda uuringufond ehk summa uuringute eest tasumiseks on teisega võrreldes kõrgem (vastavalt 39% vs 42% pearaha summast). See võimaldab määrata vajalikke uuringuid kõigile oma nimistu kroonilistele haigetele. Selliselt on haigekassa perearstidele kvaliteeditasu maksnud juba üheksa aastat.
2015. aasta kvaliteeditasu makstakse perearstidele välja 2016. aasta kolmandas kvartalis ühekordse maksena. Kokku on väga hea tulemuse saavutanud perearstil, kellel on abiks kaks pereõde, võimalik tavapärasele rahastamisele lisaks saada kuni 6441 eurot.
Kroonilise haiguse pidev jälgimine aitab vältida tüsistusi
Kuna üks kvaliteedisüsteemi eesmärk on parandada kroonilisi haigusi põdevate patsientide jälgimist, on süsteemis määratletud teatud hõlmatus. See tähendab, et arst peab teatud hulgale oma nimistu patsientidest osutama indikaatoriga mõõdetavat tegevust ehk mingit kindlat ravi või uuringut.
See näeb välja nii, et perearstid saadavad nimistus olevate sihtrühma kuuluvate inimeste info haigekassale (näiteks II tüüpi diabeedihaiged). Haigekassa jälgib esitatud raviarvete alusel, kui suurele osale sihtrühmast on tehtud indikaatoriga määratud ravi, vastuvõtt või uuring. Vastavalt sellele moodustub hõlmatus. Enamikule haigusi ennetava töö indikaatoritest on nõutavaks hõlmatuseks 90% nimistust. Krooniliste haiguste puhul nõutavad hõlmatused järk- järgult suurenevad, ca 10% eelneva aasta tasemest. See motiveerib arste igal aastal oma tulemust parandama ja selle poole püüdlema, et võimalikult paljud inimesed sihtrühmast oleksid jälgimise all.
Perearsti kvaliteedisüsteem Eestis on kahtlemata edukas ning perearstide ja -õdede töö haiguste ennetamisel ning krooniliste haigete jälgimisel tulemuslik ja tänuväärne. Kvaliteedisüsteemi tulemuste alusel on krooniliste haigete jälgimine aastast aastasse kasvanud. See on kahtlemata vähendanud haigusega kaasnevaid tüsistusi.
Haigekassa analüüsib koos Eesti Perearstide Seltsiga põhjuseid, miks ühel või teisel perearstil tulemus saavutamata jäi – nii saab tulevikus ka sellele lahenduse leida.


authors:
Vida Press
Loll Jutt Suhu Tagasi

title: Viis asja, mida mõistavad ainult üksinda elavad inimesed!

maintext:
Arvate, et üksinda on kurb elada? Tegelikult ei ole see sugugi alati nii kuigi vahel võivad ka kurvad mõtted pähe tulla.
Tõsi, vahel võib üksinda elamine olla nukker, kuid samas on sel ka omajagu plusspooli, kirjutab The Zoe Report. Mis on need asjad, mille peale üksinda elavad inimesed mõtlevad ja mis neile üksinda elamise juures enim rõõmu valmistab?
1. Kodus saab teha asju, mida kellegi silmad ei tohiks ega ilmselt ka taha näha sind tegemas.


description: Kas mõte püsisuhtest tekitab sinus õudusjudinaid? Testi end, kas kardad lähedust ja pühendumist või oled paarissuhte jaoks loodud…

title: TEST | Kas kardad pühenduda?

maintext: Püsisuhte loomine on sinu jaoks tabu. Vähimgi vihje kohustusele pühenduda võrdub su silmis kettipanekuga, seega ei teki sul pikemaid suhteid kuigi tihti. Sinu suhtumine “uppuvalt laevalt tuleb põgeneda” mõjutab ka su igapäevaseid otsuseid, kuid kõige enam kaotad ikka isiklike suhete koha pealt. Ehk oli su ema alalhoidliku loomuga ning sel on sinu jaoks kurvad tagajärjed. Oled muutunud nii sõltumatuks, et ei suuda kellegagi oma elu jagada ilma tundeta, et sinu iseseisvust ohustatakse. Kuidas üksildase hundi põhimõtetest loobuda ja suhtesõbralikumaks saada? Äkki peaksid pöörduma psühholoogi poole, leidmaks vastust, miks suhete eest põgened? Või katsu oma käitumist objektiivse pilguga hinnata. Esimese asjana selgita, mis peitub “vaba lapse”-mentaliteedi taga? Luba, et järgmisel korral võtad asja samm-sammu haaval. Kui oma üksildase hundi identiteedi kontrolli alla saad, suudad loobuda oma suhtehävituslikest maneeridest ja oled ka võimeline läheduseks.


title: GALERII | TÕESTATUD: stiilse ja kvaliteetse käekella saab ka mõistliku hinnaga

maintext:
Ask Men on teinud tänuväärse töö ning leidnud portsu stiilseid, kenasid ja korralikke õhema disainiga käekellasid, mille eest ei pea kuupalka või kaht välja käima. Need kellad ei karju tähelepanu järele sedavõrd nagu nende kopsakamad ja soliidsemad vennad, aga samas jääb nende hind 56 ja 230 euro vahele. Suurem osa kelladest on müügil briti Amazonis ja tarnitavad vaid Inglismaale, aga kindlasti on osa leitavad ka rahvusvahelisematest allikatest. Eurohinnad on umbkaudsed.
Armogan Spirit of St Louis
44 mm korpus, roostevaba teras, Citizeni kronograafimehhanism. Inspireeritud 1927. aastal toimunud esimesest Atlandi-ülesest lennust, mis toimus New Yorgist Pariisi. 192 eurot.


authors:
Eddie Keogh
Andrew Winning
John Sibley

title: Inglismaa liigakarikas: Klavani ja Liverpooli parim võimalus tiitlivõiduks!

maintext:
1960. aastast peetav liigakarikas on Eesti koondise kapteni leivaisale olnud ära ütlemata edukaks võistluseks läbi aegade. Nimelt on Liverpoolil kõige enam võite, kui 56 aasta jooksul on triumfeeritud kaheksal korral. Finaali jõuti ka eelmisel aastal.
Tänase Inglismaa liigakarika eel, kui platsile on oodata ka meie Ragnar Klavanit, oleks paslik minna veidi ajaloos tagasi ja vaadata, kuidas Liverpoolil varasemalt selles sarjas läinud on.
21. esimesel sajandil on Punased ehk "The Reds" võitjaks tulnud kolmel korral, viimati hooajal 2011/12. See jäi legendaarse Steven Gerrardi viimaseks suuremaks võiduks Liverpooli särgis.
Liverpool võitis liigakarika viimati 2012. aastal (ANDREW WINNING)
Liigakarika võit toob esikoha meeskonnale 100 000 naelsterlingit auhinnaraha, kuid võistlus on kõrgliiga satside seas suhteliselt vähe prestiižne. Kasutatakse tihti noormängijaid ja varumehi. Siiski võitluse edenedes kasvab kõigil isu ning isegi legendaarne Sir Alex Ferguson on sõnanud, et ka selle karika eest tasub võidelda.
Lisaks sellele, et Liverpooli auhinna kapis on enim trofeesid, siis ka finaali esindatuse poolest ollakse esimesed. Lõpuni on jõutud 12 korral, millest võiduks on vormistatud kaheksa. Lähi ajaloost on möödunud hooajal kaotatud finaalis penaltiseerias Manchester City´le ning 2005. aastal Chelsea´le.
Ragnar Klavan on küll vigastuse tõttu mõned mängud vahele jätnud, kuid sooviks kindlasti peatreener Jürgen Kloppi usaldust võita (John Sibley)
Jürgen Kloppi ja Liverpooli jaoks ei saa üksi mängitav liiga olla liiga vähe oluline, sest iga tiitel on meeskonnale tähtis. "Me läheme liigakarikat võitma! Kõige pealt ootab meid ees tugev vastane kolmandas ringis, kelle me peame alistama," teatas peatreener tänase Derby County´ga kohtumise eel.


authors: Afp Scanpix

title: Pariisi katakombides narkopeol möllanud mees heitis hinge

maintext:
Pariisi maa-alustes katakombides salajasel narkopeol skelettide keskel möllanud mees sai lõpuks südamerabanduse ja heitis hinge.
The Local vahendas ajalehte Le Parisien, mis kirjutas, et laupäeva öösel tungisid kuus inimest maa-alusesse Püha Süütute kalmistu tunnelitesse, kaasas alkoholi ja uimasteid, ning möllasid maa-aluses labürindis arvukate luukerede keskel pühapäeva hommikuni.
Peo lõpul ütles ühel 45aastasel möllumehel süda üles. Tema kaaslased tõusid hommikul kella poole üheksa paiku maa peale, et kiirabi kutsuda. Aga oli juba hilja. Parameedikud ei suutnud meest elustada ja tunnistasid ta surnuks.
Tunnelivõrk on külastajatele öösel suletud, kuid see on saanud kiusatuseks mõnedele inimestele – nn. katafiilidele -, kes koobastesse sisse hiilivad ja korraldavad seal salakohtumisi, -pidusid ja isegi filmiseansse. Pariisis on katafiilide salapidude avastamiseks moodustatud koguni spetsiaalne politseimeeskond.
Pariisi all asuvaid katakombe tuntakse kui maailma suurimat hauda. Teatavasti sisaldavad sealsed 250 tunnelit ligikaudu kuue miljoni inimese jäänuseid.


authors:
Stock Connection Rex
Meeste Närve Pugivad
Ah Ha Haaaaa

title: Loe, mida söövad kõik vinge kehaga naised!

maintext:
Vaatate mõnda naist ja mõtlete, mida ta teeb, et tal nii kaunis figuur on? Kergitame saladuseloori!
Lisaks trenni tegemisele, mängib figuuri puhul väga suurt rolli ka see, mida me sööme. Väidetavalt lisavad aga heas vormis ja kauni figuuriga naised toidule ühte kindlat asja. The Zoe Report paljastab, millega tegu.
Väidetavalt on paljude kauni figuuriga naiste saladuseks kurkum, mida lisatakse toidule. Näiteks soovitatakse lisada kurkumipulbrit salatikastmesse, suppi, röstitud juurviljadele, segada munaputru, tee sisse, riisile või hommikusmuutisse.


title: Ukraina teleseriaali staar Kirill Käro: Venemaal peetakse mind ikka eestlaseks

maintext:
Maailma teleekraane vallutab Ukraina teleseriaal "Nuuskija", mille järgmist hooaega filmitakse Tallinnas.
Kirill Käro nimi ei vaja tutvustamist meist ida pool paiknevas kultuuriruumis, vahendas Menu ETV saadet "Ringvaade". Tegu on Tallinnast pärit näitlejaga, kes on viimase viie aastaga saavutanud venekeelses maailmas mõõtmatu tuntuse.
Kirill Käro rääkis "Ringvaatele", et saab eesti keelest suuremalt jaolt veel aru, aga rääkida selles keeles on juba raske, sest ta on juba 11 aastat Venemaal elanud.
Käro lisas, et Venemaal peetakse teda perekonnanime pärast ikkagi eestlaseks.


description: Keskerakondlasest riigikogulane Martin Repinski otsib Facebooki vahendusel kahele kassipojale uut kodu.

title: FOTOD | Riigikogulane Repinski otsib tee äärest leitud kassipoegadele armastavat kodu


authors: Instagram Anneliealpert

description: Eilses FC Liverpooli 3:0 võidumängus debüteerinud väravavaht Loris Kariuse soorituse üle oli üliõnnelik ka tema kallim Annelia Alpert, kes oma välimusega meesterahvaid sugugi külmaks ei jäta.

title: SEKSIKAD FOTOD | Klavani meeskonnakaaslase pruut õrritab oma kauni pihaga

maintext:
Happy weekend 🙆🏼🐾💫
A photo posted by ANNELIE ALPERT (@anneliealpert) on Sep 9, 2016 at 10:25am PDT


title: Tiit Made | Eesti veerand sajandit ÜROs

maintext:
Täna möödub 25 aastat taasiseseisvunud Eestile olulisest päevast, kui meid võeti Ühinenud Rahvaste Organisatsiooni (ÜRO) liikmeks. See oli esimene arvestatav rahvusvaheline läbimurre. Balti riikide taasiseseisvumist aktseptiti kõrgel institutsionaalsel tasemel. Kui 17. septembril 1991 – vaid ligi kuu aega pärast iseseisvuste taastamist –, New Yorgis ÜRO lipuväljakul Eesti, Läti ja Leedu rahvuslipp heisati, tähendas see, et baltlaste okupant, ÜRO Julgeolekunõukogu alaline ja vetoõigusega liige Nõukogude Liit oli – küll ilmse vastumeelsusega – sunnitud nõustuma Peeter I igatsetud Euroopa akna sulgemisega. Maailmaorganisatsiooniks nimetatud ÜRO alustas tegevust 1945. aastal ja lähtus Teise maailmasõja võitnud riikide initsiatiivist. Asutajatel oli eesmärk luua selline organisatsioon, kes kontrolliks ja suunaks nende meele järgi rahvusvahelist poliitilist elu ja oleks ühtlasi sõja võitnud riikide kontrolli all. Peeti silmas, et oleks asendaja Rahvasteliidule, mis oma tegevuses läbi kukkus ega suutnud täita talle pandud lootusi säilitada rahvusvaheline rahu ja julgeolek. Vetoõigus kui arengupidur
ÜRO asutamisel oli vaja pidada silmas, et pandaks kehtima selline põhikiri, mis riikide väljaheitmise välistab, nagu juhtus Rahvasteliidus NSV Liiduga. Astuti ka samme, et organisatsiooni laialisaatmine oleks peaaegu võimatu. Selleks anti viiele riigile Julgeolekunõukogu alalise liikme staatus ja vetoõigus. See asjaolu ongi olnud ÜRO tegevuse määravaks piduriks alates külma sõja ajast praeguseni.
ÜRO Julgeolekunõukogu alalised liikmed kandsid asutamisel hoolt ka selle eest, et loodav organisatsioon ei hakkaks tegelema ühegi poliitilist laadi probleemiga nende territooriumil. ÜROs võib küll mõtteid vahetada poliitiliste konfliktide, rahvusvahelise agressiivsuse juhtumite või inimõiguste rikkumiste üle USAs, Venemaal, Prantsusmaal, Suurbritannias või Hiinas, kuid mitte kunagi pole jõutud Julgeolekunõukogu resolutsioonideni või Peaassamblee otsuseni nende riikide suhtes. Balti riigid on oma veerandsaja aasta pikkuse liikmesoleku aastatel saanud mitu korda tunda ÜRO jõuetust, otsustusvõimetust, talunud tema kaudu põhjendamatut Venemaa rünnakut, ning näinud vahetult ÜRO autoriteedi langust. ÜRO jõuetusele ja mõjuvõimu vähenemisele maailma eri piirkondades on tublisti kaasa aidanud ka regionaalsete organisatsioonide autoriteedi kasv. Seetõttu on ÜRO rahvusvahelise poliitika praktika kujunenud selliseks, et tema maailmaorganisatsiooni staatuses võib juba aastaid tõsiselt kahelda. Nüüdismaailm on selgelt jaotanud piirkondadeks, kus ÜRO saab tegutseda, ning piirkondadeks, kus ÜRO tegevus on kas võimatu või piirdub üksnes verbaalse tasandiga Kaose juhtimise institutsioon Kahetsusväärselt lahterdab ÜRO veel nüüdki, veerand sajandit pärast külma sõja lõppemist, Euroopat Lääne- ja Ida-Euroopaks ning peab sisuliselt Ida-Euroopa mõjuriigiks Venemaad. Selle vastu protestimine pole aidanud. Meie puhul tehakse küll nägu, et oleme pärast iseseisvumist olnud väga tublid, kuid järgmises lauses kõlab ikka, et endised NSV Liidu liiduvabariigid. See absurdne Euroopa lahterdamise poliitika paistab konkreetselt välja, kui valitakse ÜRO Julgeolekunõukogu mittealalisi liikmeid. Leedu oli sellel kohal kaks aastat tagasi ja valiti sinna suure häältehulgaga, sest ta kandideeris Ida-Euroopa grupis üksinda. Eesti kandideerib sellele kohale 2019. aastal. Meie vastaskandidaadiks Ida-Euroopa grupis saab olema Rumeenia. Tuleb ebameeldiv käteväänamine. ÜRO on väga laia tegevusvaldkonnaga ja ülepaisutatud ning väheefektiivse ametnikkonnaga. ÜRO tahab ajada kõiki maailma asju, alates rahu ja julgeoleku tagamise, arengumaade elu-olu korraldamise, kultuuri ja hariduseküsimuste, inimõiguste tagamise, pagulasprobleemide lahendamisega jne. Kõigega tegelemine on aga alati olnud ebaedu eeldus ja suur rahakulutaja. Rikkad riigid on tüdinenud ÜRO kulutusi kinni maksmast, tunnetades pidevalt, et raha kasutatakse ebaotstarbekalt ja kaugeltki mitte nende maksumaksjate huvides.


authors:
Jim Urquhart
Järjest Rohkem Suurärikaid
Järjekordne Paljas Paber

description: Hiina rahvuskongress kinnitas süsinikuemissioone piirava Pariisi kliimaleppe, vahendas BBC riikliku uudisagentuuri Xinhua teadet. USA president Barack Obama andis leppe ratifitseerimisdokumendid üle ÜRO peasekretärile Ban Ki-Moonile.

title: Hiina ja USA kinnitasid G20 tippkohtumise eel Pariisi kliimaleppe


title: Miks mõrvati allmaaliider Nikolai Tarankov?

maintext:
Neljapäeva lõunaks eemaldas politsei mõrvapaigale minekut keelanud lindid ja lähedased said minna sündmuskohale leinama. Ühes teistega oli Nikolaid leinama tulnud teda juba 20 aastat tundnud sõber, kellele on õnnetus nii värske, et rääkimiseks tuleb tal end pikalt koguda.
Allmaailmaliidri Nikolai Tarankovi hiljutine mõrv paneb küsima, kas kuritegelikus maailmas kakeldakse võimu pärast või tapeti ta mõnel muul põhjusel. Kriminaalpolitsei endise abidirektori Koit Pikaro sõnul on igatahes kindel, et kriminaalsed jõugud hakkavad nüüd võimu omavahel ümber jaotama.
Küsimusele, kas keegi võis tahta Nikolaile halba, vastab sõber: "Praegune näitab, et keegi tahtis, aga vaevalt, et tal oli otseselt vaenlasi. Ma ütlen, et ta oli väga positiivne inimene. Ta tegi head inimestele, aitas. Ma ütleks, et ta on – oli – väga aus inimene. Väga truu, väga abivalmis ja teistel oli palju temalt õppida. Kahju, et niimoodi juhtus."
Võimumängud koguvad tuure
Mis võis mõrva põhjustada? Kriminaalpolitsei endine abidirektor Koit Pikaro ütleb: "Esiteks, tegemist võib olla võimuvõitlusega: keegi tahab Tarankovi asemel saada jõugu juhiks, aga sellel versioonil on puudused, kuna arvan, et viimastel aastatel ei olnud Tarankov otseselt kõrval, aga ta ei olnud enam aktiivne juht."
Seepärast on Pikaro sõnul võimalikud ka teised versioonid: näiteks võib tapmine olla ajendatud suhetest või materiaalsetest põhjustest: "Mingi suurem võlasumma, kellegi ebaõnnestunud tehing, mida on toetatud moraalselt või käendatud materiaalselt."
Pikaro teab, et 1980ndate lõpul ja 1990ndate algul tekkis spordiringkondades omavaheline liidrite grupp, kes haaras võimu ka allmaailmas. "Pluss sinna juurde tulid esindajad Venemaa teistest oblastitest, kes tõid Eestisse Vene mudeli," teab Pikaro.
Pikaro sõnul polnud Tarankov ka praegu päris üksi. "Sellised arvestatavad liidrid, nagu Assar Paulus ja Haron Dikajev, nende asemel tõesti kedagi ei ole, aga ei saa ütelda, et Tarankov ja Dikajev oleksid olnud omavahel sõbrad või üksteisega väga arvestavad."
Pigem sai Pikaro arvates Tarankovi mõrv teoks, sest sõbrad ei pruukinud olla surmaotsusest teadlikud või kui olid, siis otsustasid pealt vaadata, sest oli tekkinud huvide konflikt. "Iga selline otsus langetatakse minu vaatevinklist ühiselt: kahe-kolme isiku või grupi kooskõlastusega."
Pikaro sõnul tegutseb Eestis praegu alla kümne kriminaalse jõugu ja võib olla kindel, et nüüd hakkavad need võimu omavahel ümber jaotama. Tavainimesele see siiski silma paista ei tohiks.
Pikaro arvates võivad allmaailmategelased luua ka omavahelise konsultatsiooninõukogu ja välistatud pole uued mõrvalood: "Võib-olla kaovad Kolja järel üks-kaks riburada pidi ära, aga mingit 1990ndate kordumist ei tule." On ka võimalik, et Eesti võimumängudesse segab end ka Venemaa kuritegelik maailm, kes saadab siia esindajaid või kelle poole pöördutakse toetuse saamiseks.
Võidi kasutada tulirelva
Ka politsei arvab, et Tarankovi surm toob kuritegelikus maailmas kaasa muutusi. Keskkriminaalpolitsei juhi Krista Aasa sõnul nähakse võimumängude tagajärgi alles aja möödudes.
"Me kaardistame olukorda pidevalt ning julgen väita, et meil on üsna hea ülevaade," kinnitab Aas ning lisab, et inimesed tänaval oma elu ja tervise pärast kartma ei pea. Aasa sõnul keskendub politsei kuriteo uurimisele, kuid tulemustest rääkida on veel liiga vara.
Riigiprokuratuuri avalike suhete osakonna nõuniku Martin Vallimäe sõnul on esimesed ülekuulamised juba tehtud, kuid kedagi kinni peetud ei ole. Vallimäe sõnul võib arvata, et Tarankov tapeti tulirelvaga, kuid täpsem vastus selgub ekspertiisi käigus.
Kriminaalmenetlust juhtiva riigiprokuröri Vahur Verte sõnul võib olemasolevate tõendite põhjal arvata, et tapmine oli ettekavatsetud: "Tegemist ei olnud juhusliku vägivalla ohvriks sattumisega, vaid toimepanija tegutses eesmärgiga tekitada surmavaid vigastusi just Nikolai Tarankovile."
Tarankov omal ajal politseiülekuulamisel: "Jutud minu seotusest maffiaga on absurdsed!"
Paljud allilmategelased vaatasid Nikolai Tarankovi peale viltu – ikkagi KGB taustaga ning pole pikemat aega vangiski istunud. Sellest hoolimata lepiti vaikimisi, et just tema on kohalik ristiisa ehk juhib kurikuulsat ühiskassat.
Endine tippvõmm Koit Pikaro sõnas 2003. aastal SL Õhtulehele, et Eestis on juba aastaid üks allilmaliider ja vaieldamatu autoriteet, kellega eriti ei vaielda – Tarankov. "Tema otsused on tavaliselt lõplikud. Tal on umbes kümmekond lähikondlast, kes võivad temaga otse suhelda.
Siis tuleb järgmine kiht, kes vahendavad ühiskassasse raha ja nii edasi," kirjeldas ta süsteemi. "Üldiselt on välja kujunenud tugev hierarhia. Kui mingi suvaline grupp tahab tulla Tallinna avalikult autosid varastama või röövima, siis peavad nad kümnesest Tarankovi ringist leidma ülemuse ja temalt luba küsima."
Eesti Ekspress on kirjutanud, et Valgevenes Mogiljovi oblastis sündinud Tarankov kolis Eestisse 1973. aastal pärast sõjaväge. Esmalt õppis ta Pärnu merekoolis, ent ses valdkonnas ei töötanud ta kunagi. Küll aga olevat ta leiba teeninud Klooga pioneerilaagri katlakütjana. Rohkem tuntust kogus ta hoopis poksijana.
Kuidas sai Tarankovist 1980ndate teises pooles Eesti allilma juht, on siiani paras pähkel. Väidetavalt juhtis ta toona ka taksojuhtidelt ja tänavakaubitsejatelt raha välja pressinud jõuke.
Ühiskassa ehk obtšaki juhina käis tema käest otsesõnu läbi miljoneid kroone aastas. Ühiskassa eesmärk on toetada arreteeritud või juba vangi mõistetud jõuguliikmeid ning nende kodakondseid.
Tarankov hoidis juba 1990ndatel madalat profiili. Meedia on kirjutanud, et teda ei nähtud ööklubides laiamas, ta ei tarvitanud alkoholi ega narkootikume. Tegelikult vaatasid paljud allilmategelased tema peale aga viltu, sest ta oli läbinud KGB erikoolituse ja tal polnud pikemat vanglakogemust.
1980ndate algul pidi ta mingi aja Venemaal plate peal istuma, sest oli seotud rööviga.
Eesti politsei pidas Tarankovi kinni 1994. aastal, kui kahtlustas teda oma tööandja, juveelifirma Kuld & Teemant omaniku Genrihh Akopjani mõrvas. Tarankovi kodust leiti ebaseaduslikud relvad ning sahtlist 120 000 USA dollarit arvatavalt ühiskassa raha. Leiti ka võltsitud dokumendid.
Ekspress on meenutanud, et kui mehelt ülekuulamisel küsiti, mis ta arvab kuuldustest, et ta on allilma liider, vastas Tarankov: "Jutud minu seotusest maffiaga on absurdsed."
Kokkuvõttes politsei teda mõrvaga seostada ei suutnud, loata relva, laskemoona hoidmise ja võltsitud dokumentide kasutamise eest määrati talle 3000 krooni trahvi.
2000ndate keskel hakkas kuuldavasti ühiskassa mõjuvõim kahanema, sest kurjategijad vilistasid sellele ega maksnud enam nii-öelda kümnist.
2014. aasta märtsis kirjeldas Eesti Ekspress argistseeni, kus Tarankov peatas vanalinnas oma linnamaasturi. Autost hüppas välja algkooliealine poisike, tema järel Tarankov, kes poisile paar sõna ütles ning seejärel ta läheduses asuva treeninugsaali poole saatis.
Ajaleht püstitas küsimuse, kas tõesti on väidetavast ühiskassa bossist, ristiisast ja kohtumõistjast saanud lapselast trenni saatev tavaline vanaisa? Otsest vastust sellele ei antud, küll aga märkis üks Ekspressi allikas, et niinimetatud ühiskassa oligi selleks hetkeks pigem vanade sõprade klubi, kes vahel koos sporti teevad ja pärast koos saunas käivad.


title: 11 nippi, kuidas end saabuvaks sügiseks energeetiliselt ette valmistada

maintext:
Suvi oma mõnusalt pikkade õhtute ja aktiivse eluviisiga on kohe möödas ning otsa tuleb vaadata sügisele, mis on hoopis teistsuguse energiaga aastaaeg. Kristallikoja kristalli- ja ingliterapeut Liis Ugandi jagab nõu, kuidas enda vaimu, meelt ja ka kodu sügiseks ette valmistada.
Sügist tasub võtta mõnuga, see on justkui sissepoole vaatamise aeg. Rohkem on aega vaadata üle suvepildid, need ära korrastada, albumisse panna, sõpradele kinkida. “Vaimne kasv on oluline, seepärast võiks mediteerida,” ütleb Liis. “Sageli on koduseinte vahel raskem mediteerida, eriti algajal. Meil toimuvad Kristallkambris imelised ühismeditatsioonid, mis loovad mediteerimiseks ja enda sisse vaatamiseks hea ruumi.”
Õpi midagi uut
Kui suvi on sageli suhteliselt plaanivaba kulgemine, siis sügiseks võiks mõningad plaanid paika panna. Jooga, tantsimine, huviringid - variante on palju. “Igal aastal võiks midagi uut õppida, sest me areneme ju elu lõpuni,” toob Liis Ugandi välja. Nii soovitab ta vaadata erinevaid kursuseid ning jälgida, mis kõnetab ja hinge helisema paneb. “Millegi uue õppimine aitab kindlasti sügispimedusega harjuda ning annab uut energiat.”
Saa söögist ja joogist sooja
Suvel on meil lihtne ja kerge olla, sest päikest on palju. Sügisel läheb ruttu pimedamas ja niiskemaks ning erinevad terviseprobleemid annavad endast kiirelt märku, olgu selleks reuma, valud, üleüldine kehv enesetunne. “Soovitan hakata tarbima rohkem soojasid jooke ning ka sooje sööke,” ütleb terapeut.
Naudi elavat tuld
Õhtud lähevad päev-päevalt aina pimedamaks ja niiskemaks ning igasugune elav tuli on kosutus ja lisaenergia meie hingele ning vaimule. Küünlad, kamin, lõke – need kõik annavad päikeseenergiat ja seda soojendavat tuld, mis toetab meid mitmel tasandil.
Tegele probleemidega kohe
“Sügisenergiaga kohanemiseks peab tekkivate probleemidega tegelema kohe, mitte jääma ootama või lükata nende lahendamist edasi,” vahendab inglite ja ükssarvikutega tihedas kontaktis olev terapeut. Ta lisab, et kui mured või probleemkohad hakkavad ilmnema, siis tuleb kohe midagi ette võtta. “Abi on saadaval, palju on erinevaid terapeute ja raviviise, tuleb vaid leida endale sobivaim. Kristallid, heli- ja valgusteraapia, kõik aitab.”
Enne hoidiste tegemist söö kõht värskest täis
Suve lõpp ja sügise algus on looduse poolt rikkalik aeg. Inimesed keskenduvad liiga sageli tuleviku planeerimisele, hakates ka loodussaadusi otsekohe purkidesse panema. “Enne peaks kõhu korralikult täis sööma ning värskest kehale külluslikult vitamiine pakkuma ja alles seejärel keskenduma tulevikule,” soovitab Ugandi.
Puhasta end looduses
Pole uudis, et loodus annab meile palju jõudu ja energiat. Suveenergia ära saatmiseks ning sügisenergia vastu võtmiseks on mõnus jalutada looduses ning proovida olla selle tsükli vaheldumise tunnistajaks. Liis Ugandi: “Meri aitab puhastada ning puudelt saame paluda jõudu ja väge, et me peaks vastu kõigile raskustele. Loodusesse minnes saab teha taotluse, näiteks et tuul puhastaks meid kõigest, mida me ei vaja.”
Vaata kodus olevad asjad värske pilguga üle
Enne sügist tasub toad hoolega ära koristada, vajadusel mööblit ringi tõsta ning terve kodu värske pilguga üle vaadata – kas mul on kõiki neid asju vaja, mis kodus on? Kõik esemed koguvad energiat. Katkised asjad tuleks ära visata, sest need kiirgavad negatiivset. Kasutuna seisvad, kuid muidu korras olevad asjad võiks ära anda. Õnneks on neid kohti mitmeid, kuhu terveid ja korralikke seisma jäänud asju ära anda. Ühe vana on teise uus.
Pööra tähelepanu värvidele enda ümber
Kodu tasub üle vaadata ka värvigammaliselt, sest igal värvil on meie kehale mingi mõju. Kuigi eestlased armastavad pimedamal ajal palju pruuni, halli ja musta, siis need värvid meid Liisi sõnul tegelikult ei toeta.
“Sügisel on palju ilusaid värve, mis annavad meile positiivset energiat. Proovi erinevaid värve ja tunneta, kuidas keha reageerib. Kui tunne on kerge, siis värv sobib. Kui tunne on raske, siis mitte,” jagab terapeut, kelle sõnul võiksime me kõik mõtlemise ja mõistusega valimise asemel hoopis enam tunnetada. “Meeldivuse tunnet peame jälgima, sest see juhib meid alati õiges suunas.”
Kuula ilusa sõnumiga muusikat
“Koduses õhustikus, autos, tööl või ka klappidest muusikat kuulates tasub tähelepanu pöörata sellele, et mida me siis õigupoolest kuulame?” ütleb Liis. Mõni muusikastiil muudab meid rahutuks ja närviliseks, teine jälle melanhoolseks, kolmas tekitab hea energia, neljas rahustab.
Lisaks stiilile on oluline ka lauldavad sõnad: “Tuleb jälgida ka muusika sõnu, sest kui kuulame ja laulame kaasa pidevalt õnnetust armastusest, siis tõmbame seda endale ka ligi.” Mis muusikat sa kuulad? Millest see räägib? Kas see toetab su positiivset energiat või pigem muudab sind närvilisemaks?
Kristallid annavad energiat ja tõstavad sagedust
Liis Ugandi on kristalliterapeut ning seetõttu teab ta kristallide tugevat võimet tõsta meie energeetilist sagedust. Kodudesse, kontoritesse, isegi käekottidesse tasub panna mitmeid erinevaid kristalle, sest need toetavad.


description: Täna esitleti Solarise Apollo raamatupoes Elo ja Einar Ellermaa ühisest sulest kirjutatud raamatut "Suvi vanaema juures".

title: GALERII | Isa ja tütar kirjutasid koos raamatu "Suvi vanaema juures"


description: Vene filmitäht Jevgeni Leonov valmistus oma viimasel elupäeval mängima lemmikrolli, piimamees Tevjet. Tevje püksidki olid tal juba jalas. Kord varem oli töntsaka keha ja hella pilguga publikulemmik juba peaaegu surnud. Siis võitis elu. Nüüd niitis surm ta jala pealt.

title: "Leonov oli suur Vene koomik. Aga Vene koomik on tingimata ka traagik."


title: Küberkaitset õppiv välistudeng: "Mustanahalisust võib mingil määral võrrelda blondiiniks olemisega, eelarvamusi saab purustada"

maintext:
"Kui tahad kaugele jõuda, unusta negatiivsus," ütleb Eestis elav mustanahaline tudeng, kes on kogenud rassipõhist kiusamist, kuid tundnud ennast siin ka tõeliselt teretulnuna. "Teised ei defineeri mind, ma ise tean, kes ma olen."
26aastane Bolaji Ladokun on pärit Nigeeriast Lagose linnast. Eestisse tuli ta 2015. aasta augustis ja õpib Tallinna tehnikaülikooli magistriõppes küberkaitset.
Bolaji tuli Eestisse põhiliselt hariduse pärast: "Olen tuttavatelegi öelnud, et Eesti on suurepärane koht, kus õppida IT-erialasid."
Välistudengi meelest on ääretult positiivne, et tema erialal on palju eri rahvustest õpilasi.


authors:
Stanislav Moshkov
Huviline Fänn

description: Korvpalli EM-valiksarjas tekkis Valgevene võiduga Poola üle D-alagrupis väga põnev olukord, kuid vaatame sedagi, mis saab siis, kui Eesti lõpetab laupäeval grupi teisena.

title: Karm reaalsus: kui Eesti korvpallurid saaksid alagrupis teise koha, ei annaks see ilmselt EM-piletit

maintext:
Teatavasti pääseb EM-finaalturniirile neli paremat teise koha meeskonda seitsmest. Ülejäänud alagruppides toimuvat jälgides tundub, et D-grupis teisena lõpetaval meeskonnal on minimaalne edasipääsuvõimalus. Mängud neljandaks jääja ehk meie grupis Portugaliga ses arvestuses arvesse ei lähe. Selge on see, et mängudes 1. ja 3. koha tiimide vastu ei saa teise koha meeskond üle kahe võidu. Ning korvide vahe jääb parimal juhul mõne silmaga plussi, pigem aga mõnega miinusesse.
B-grupis on tänaste mängude järel selge, et kaks esimest kohta jagavad Holland (4 võitu) ja Saksamaa (3), kes viimases voorus mängivad Tulpidemaal omavahel. Saksamaa vajab esikohale tulemiseks vähemalt 4-punktilist võitu. Eeldatavalt viib sakslased EMile aga ka väike kaotus, kui just Austria ei kaota Taanile rohkem kui 20 silmaga. Sakslastel on hetkel 1. ja 3. kohal asuvate tiimide vastu 2 võitu ja korvide vahe +18.
Kolmeliikmelises C-grupis on Venemaa (3 võitu 3st) kindlustanud esimese ning täna Rootsist 78:76 jagu saanud Bosnia ja Hertsegoviina (2 võitu 4st, lõpetanud turniiri) teise koha. Bosnia kogus 2 võitu korvide vahega -35, mis jätab ta kindlasti EMilt välja.
E-grupis on Sloveenia (5 võitu) ja Ukraina (4) alistanud kõik ülejäänud vastased ning kohtuvad viimases voorus Kiievis omavahel. Kui Ukraina võidab, kogub teise koha saav meeskond nende omavahelisse arvestusse 3 võitu ehk pääseb kindlalt EMile. Ukrainal on praegu 2 võitu korvide vahega +8 ning kaotuse korral tuleb teistega punkte võrrelda.
F-grupis on kõige selgem, et kaks esimest lähevad kindlalt edasi. Siin on Montenegro (5 võitu) ja Gruusia (4) nüpeldanud suurelt nii Slovakkiat kui ka Albaaniat. Liidrid selgitavad viimases voorus grupivõitja ning kui Gruusia ka kaotab, on ikkagi tal koos 2 võitu ja hiilgav korvide vahe (praegu +57).
G-grupis on pärast Suurbritannia tänast 89:62 üleolekut Makedoonias kõik kohad selged: 5 võiduga Ungari tuleb esimeseks, 3 võiduga Suurbritannia teiseks ja 2 võiduga Makedoonia jääb kolmandaks. Brittide viimane kohtumine võiduta Luksemburgiga on tähtsusetu ka teiste kohtade arvestust silmas pidades, sest nende saldo on klaar: 2 võitu ja tänu tänasele ülisuurele edule korvide vahe +17. Tundub, et see peaks EMile viima, ehkki A-, B-, E- ja F-grupi teise koha meeskonnad võivad veel saada paremad näitajad.


description: AS Postimees Grupp lõpetab alates oktoobrist venekeelsete ajalehtede Postimees ja Den za Dnjom paberil väljaandmise.

title: Postimees paneb venekeelsed paberlehed kinni


authors:
Beretta Sims Rex
Eks Ilus Mees Pea Olema Nagu Liblikas

title: Brad Pitti abielu purustas armuafäär kauni filmipartneriga?

maintext:
Kuna Brad Pitti ja Angelina Jolie kirglik armulugu sai alguse filmi “Härra ja proua Smith” võtteplatsilt, pöördusid kõigi pilgud pärast šokeerivat lahkumineku-uudist Bradi uue kauni vastasnäitlejanna poole.
41aastane Jolie, kes oli Pittisse armunud, kui too oli alles abielus Jennifer Anistoniga, andis esmaspäeval lahutuspaberid sisse, viidates ületamatutele erimeelsustele. Tosin aastat koos olnud paar, kel on kolm adopteeritud ja kolm bioloogilist last, abiellus alles kaks aastat tagasi. Kahtlus langes kohe prantsuse näitlejannale Marion Cotillardile, kes mängib koos Pittiga (52) Teise maailmasõja teemalises draamas “Allied” liitlasvägede salaagente.
Kuulu järgi olnud Jolie Marioni peale nii armukade, et abikaasat võtteplatsil külastades keeldus prantslannale teregi ütlemast. Filmis võib Pitti ja Cotillardi näha ülimalt kirglikes stseenides. “Angelinale tundus, et Brad ripsutab võtetel Marioniga tiiba, ja see osutuski tõeks,” kinnitab New York Posti allikas.
Kuid ajakirja People informaator väidab, et Marionil pole maailmakuulsa abielupaari lahkuminekus mitte mingit rolli. Cotillard olevat kõlakatest äärmiselt häiritud, kuna ta on õnnelikus abielus näitleja ja lavastaja Guillaume Canet'ga. Neil on viieaastane laps.


title: VIDEO | "Radar": Savisaar on isolatsioonis, nõuandjad moonutavad infot

maintext:
Mitte kunagi varem pole ühegi erakonna sisevõitlust nii lähedalt lubatud vaadelda. Kuidas käib Eesti suurima erakonna võimuvõitlus tegelikult? Mis asi on tagatoa kokkulepe? Millised mängud on poliitikas lubatud ja millised lahterdatakse alatuks? Radar on nelja kuu jooksul jälginud olukorda Keskerakonnas.
“Võib öelda, et see, mida me erakonnas teeme, on võimu ülevõtmine. Kui me just tahame nii dramaatiliselt läheneda,” lisab Enn Eesmaa.
“Aeg on noorematele erakonna juhtimine üle anda,” põrutab Kalle Klandorf.
Et üldse aru saada, miks asjad erakonnas viisid suure lõheni, tuleb alustada sellest, miks läks nii, et Mailisest, kes on 18 aastat kuulunud Keskerakonda, sai üldse Savisaare oponent.
“Minul ei ole mingit isiklikku vihavaenu kunagi olnud,” räägib Reps. “Olen olnud Edgari kõrval. Olen olnud väga Edgari kõrval. Ka nendel hetkedel kui inimesi tema kõrval oli väga vähe. Veel aasta tagasi, kui ta oli üsna raskesti haige, siis ta ise valis, kellega ta suhtles. Mul oli tol hetkel au paljudest asjadest temaga rääkida. Kuni viimase hetkeni oli mul lootus, et me suudame Edgar Savisaarele tagada selle, et ta omale vääriliselt lahkub erakonnast väärikalt. Täna tundub, et kahjuks see tuleb samm-sammuga, aga ikkagi hääletuste teel. Edgar on väga must-valge inimene. Tal on need inimesed, kes teda toetavad ja need inimesed, kes teda ei toeta. Ja kui sa mingil hetkel oled mingi tema otsuse suhtes kriitiline, siis sa üldjuhul teda enam ei toeta.”
Mailis räägib siin loo, kuidas enne peaministrikandidaatide debatti tekkis neil mõte, et Kadri Simson oleks kõige vahvam peaministrikandidaat üldse, siis Edgar Savisaar tõlgendas seda nii, et tema erakonna esimehena on tagaplaanile jäetud. “Ja sealt meie veelahe läks,” sõnastab Reps probleemide algust. Pärast seda ei suhtle nad omavahel, ei helista üksteisele, teretavad vaid viisakalt, kui kokku trehvavad.
Sama seis on Kadri Simsoniga. “Mul temaga suhteid ei ole,” sõnab ta Savisaare kohta. “Mul ei ole temaga praegu enam suurt midagi rääkida.”
Mailis Repsi võit erakonna sisevalimistel juuni alguses Edgar Savisaare üle, tuli kõige suurema üllatusena ilmselt Edgarile endale. Savisaar pole mees, kes läheks teist kohta püüdma. Tundub, et Savisaar oli ainus inimene, kes ei teadnud, et ta võib Mailisele kaotada.
Seda kinnitavad ka teised presidendikandidaadid, kellega Mailis vahetult pärast Keskerakonna volikogu oma esimesele presidendikandidaatide debatile läks.
“Minule isiklikult ei tulnud Savisaare kaotus Repsile üllatusena, “ sõnab presidendikandidaat Mart Helme. “Just sel päeval, kui Keskerakond omale presidendikandidaati valis, rääkisin ma mõne Keskerakonna parlamendisaadikuga, kes avaldasid arvamust, et Savisaarel ei pruugi hästi minna. Ja kui ma olen nüüd tagantjärele küsinud, kuidas see asi ikka nii läks, siis on väga selgemõtteliselt öeldud: Savisaar on isolatsioonis. Ta ei valda informatsiooni, informatsiooni talle viijad tahavad olla talle meele järele ja annavad talle seetõttu informatsiooni, mis Savisaart ei vihasta ega kurvasta.”
“Need abilised, kes täna Edgar Savisaarel seal on, ei tunneta enam olukorda erakonnas sees,” lisab presidendikandidaat Eiki Nestor.
“Täna pigem on see, et tal on lähedal mingid inimesed, kes annavad nõu, aga kes kuulavad liigselt kuulujutte,” selgitab Kalle Klandorf. “Ja püüdes omakasu lõigata kuulujuttude pealt esitavad neid Savisaarele nii, nagu need ei ole.”
Kalle Klandorf on Savisaare pikaaegne sõber, nende tutvus on pikk ligi 30 aastat. Ta oli Savisaare lähedane sõber kuni märtsini, kuid siis läks tema arvamus fraktsioonis toimuva kohta Savisaare omast lahku, mis tegi temast Savisaare silmis automaatselt vastase.
“Mina olen suhtunud Edgar Savisaarde kogu aeg kui oma kaitsealusesse,” räägib Klandorf. “Ma töötasin eriteenistuses tema heaks, olin tema turvamees ja kogusin informatsiooni. Ma olen teda alati, kui hoolealust hoidnud. Ja täna ma näen, et minu hoolealune vajab veel rohkem toetust, kui eelnevatel aegadel. Ma olen püüdnud seda seletada ka temale, aga kui inimesel on oma arvamus, siis ma sinna kätt vahele ei saa panna.”
Klandorf kinnitab, et Edgar Savisaarel on kombeks endale lähedaste inimeste puhul hakata neid mingil hetkel kahtlustama, aga äkki nad töötavad mulle vastu? “Eks ma isegi olen neid olukordi kõrvalt näinud ja ka ise läbi elanud. Aga kui inimene saab informatsiooni teatud isikutelt, kellega ta ainult suhtleb, siis see informatsioon on alati ühepoolne. Ta võtab kogu informatsiooni, mis talle sisse tuleb, liiga tõe pähe.”
“Erakonnas toimuva kohta peaks teda kursis hoidma peasekretär,” selgitab Kadri Simson. “Aga see ongi mõnevõrra keeruline, sellepärast, et peasekretär on erakonnas väga värske inimene. Suurt osa inimesi ta ei tunne ja seetõttu kogu info, mida ta tuua saab, on pealispindne.”
Sel hetkel oli Keskerakonna peasekretäriks veel Oudekki Loone, kes määrati selleks mai lõpus. Pühapäeval Loone vallandati.
“Infomüra,” võtab Klandorf Savisaare probleemi ühe sõnaga kokku. “Kui ma kuulen, et keegi inimene minu kohta väga pikalt ja halvasti räägib, siis ma ka ei näe põhjust suhelda temaga enam.”
Klandorf pakub, et Savisaare lähiringi kuulub hetkel 4-6 inimest. Ehkki Hundisilma jaanipeol oli sõpru kutsutud oluliselt rohkem. Hundisilma jaanipidu oli sel aastal märgilise tähendusega. See oli omamoodi lakmuspaber. Kes sinna läks, oli Savisaare pooldaja. Kes ei läinud, toetas muutuste tiiba ja Mailis Repsi. Seejuures on huvitav märkida, et ka erakonna enda inimesed vaatasid suure huviga, kes kohale läksid ja kes mitte, sest tüli kõrghetkel polnud paljude erakonnakaaslaste orientatsioon teada.
“Minulgi ei olnud seekord kutset nagu paljudel teistelgi,” kõneleb Enn Eesmaa. Mailis Reps näiteks on eelneval 17. aastal alati kutse saanud, kuid seekord esimest korda mitte. Eesmaa kinnitab, et temaga on laias laastus sama lugu ja sõnab veel, et talgi oli huvitav meediast vaadata, kes siis jaanitulel käisid.
Nii nagu Savisaar on talle oleva informatsiooni põhjal otsustanud kõrvale lükata pikaaegse sõbra Kalle Klandorfi, on ta sarnaselt käitunud oma lapsepõlevasõbra Aadu Mustaga. Kes mäletab, siis eelmise aasta novembris Keskerakonna kongressil kandideeris Aadu tütar Kadri Simson Edgari kõrval Keskerakonna esimeheks. Kadri küll toona kaotas, kuid miskipärast hävitas see Aadu Musta ja Edgar Savisaare omavahelise lähedase suhte.
“Aadu Must oli kogu kongressi aja väga delikaatne,” räägib Mailis Reps. “Ta isegi ei soovinud osaleda nõupidamistel kui me arutasime, kuhu piirkondadesse Kadri võiks minna kampaaniat tegema. Ta loomulikult toetas oma tütart, aga korduvalt ja korduvalt rõhutas, et Edgar on tema lapsepõlvesõber ja läbi aastate kõige parem sõber. Kadrigi ütles, et ärme Aadut igale poole kutsu, sest Aadu ei taha. Aga Edgari jaoks, nagu ikka, asjad on must-valged. Edgar võttis väga vaenulikult seda, arvas Aadu selgelt oma sõprade hulgast välja. Aadul lõppes see haiglas olekuga. Ta võttis seda väga isiklikult. Ma ei ole päris kindel, kuidas Edgar Savisaar seda võttis, aga igal juhul tänaseks on see sõprus lõppenud.”
“Inimestel, kellel on olnud väga lähedane side - on olnud solvumisi, võib-olla ka andestamisi - on see valdkond, kuhu ma ei läheks sügavale kaevama,” põhjendab Aadu Must, miks ta ei taha oma suhteid Savisaarega kommenteerida.
Olukorras, kus partei on jagunenud leerideks, ootaksid paljud erakonna liidrilt lepitust. Või midagigi, mis sellele viitaks. Selle asemel kutsuvad Savisaare leeri inimesed hoopis kokku koosolekuid, mille päevakord on pehmelt öeldes küsimusi tekitav.


authors:
Alar Truu
Eddi Laumanns
Stanislav Moshkov
Jewel Samad

description: Jalgpallurid ja korvpallurid on oma etteaste teinud, täna on järg vollemeeste käes. Ainuke vahe on see, et võrkpallikoondise EM-valiksari algab järgmisel nädalal, tänasest laupäevani timmitakse kontrollkohtumistega viimase nüansid paika. Otseloomulikult juhtub spordimaailma päeva jooksul nii mõndagi põnevat, millega teid oma otseblogi kaudu kursis hoiame. Naudime koos!

title: NII SEE JUHTUS | Võrkpallikoondis pani Itaalia kõrgliiga satsi paika, Siim-Sander Vene debüteeris Nižni Novgorodi eest

maintext:
Vot nii! Real Madrid ja Atletico järgmiste üleminekuperioodide jooksul uusi mängijad soetada ei saa
Real Madrid only signed Morata this summer. If FIFA ban stays in place, they won't be able to sign anyone else until January 2018


description: Järgmisel kolmapäeval teeb Apple'i tegevjuht Tim Cook seda, mida on ta juba aastaid igal sügisel teinud, märgib CNN Money. Ta astub toatäie ajakirjanike ette ning võtab dramaatiliselt katte kõige uuemalt iPhone'i mudelilt.

title: 6 PÄEVA TUTVUSTUSENI: mida on oodata järgmiselt iPhone'ilt?

maintext:
Suurus : siin pole mingeid raputusi oodata. Apple'ilt oodatakse oma kahe senise standardsuuruse juurde jäämist: 5,5 ja 4,7 tolli. Tänavu on Apple juba turule toonud SE, mis on kiire 4-tolline nutitelefon neile, kes eelistavad paremini taskusse mahtuvat iPhine 5S-i. Ning SE uuendamiseks tundub veidi liiga vara olevat.
Tänavu on oodata paari õrnalt uuendatud iPhone'i, millel on mõned lõbulisad ja millel on mõningaid seniseid ebakõlasid vähendatud. Mida kõlakad järgmise generatsiooni nutitelefoni kohta pajatavad?
Nimed : väga tõenäoliselt on uued telefonid iPhone 7 ja iPhone 7 Plus.
Kaamerad: uuendatud iPhone'ide puhul on pildistamisel alati peamine roll. Tegu on ka seadme ühe populaarseima osaga ja ettevõte püüab selles alati iseennast ületada.
Suurema iPhone'i puhul eeldatakse kahekordset tagasivaatega kaamerat, mis teevad paremaid fotosid kehvema valgusega ja millel on parandatud fokuseerimist. Väiksemal telefonil on ilmselt parema sensoriga uuendatud kaamera. Mõlemad seadmed jooksevad uusima iOS 10 peal, millel on uuendatud fotoäpp.
Home-nupu uuendus: mõned kõlakad on telefoni ainsa eesküljel oleva nupu kohta. Apple näib nupu alles jätvat, aga võib selle füüsilise liikumise asendada kerge vibratsiooniga, mis jätab klikkimise mulje. Miks? See võib olla üks sissejuhatusi tulevaseks nupu üldse ärakaotamiseks.
Üldised uuendused: oodata on kiiremat A10 protsessorit ja aku pikemat kestvust. Võimalik on ka see, et 16GB kaob ja väiksemaiks mahuks jääb 32GB.
Kõrvaklapiauk võib kinga saada: 3,5 mm kõrvaklapiava ei võta palju ruumi ja töötab enamiku kõrvaklappidega – mis on pluss, sest Apple'i enda kõrvaklapid ei ole ülipopid. Aga sahistatakse, et Apple kavatseb selle pordi oma seadmetelt siiski kõrvaldada. Selle asemel peab torkama klapid Apple'i enda Lightning'u külge või ühendama need juhtmevabalt Bluetoothi kaudu.
Veekindel: vesi on iPhone'i omavate lapsevanemate vaenlane. On võimalik, et iPhone 7 on saanud veekindlaks – või vähemalt veekindlamaks kui 6S. Hiljuti sai firma patendi vee all tehtud fotode toimetamise rakendusele ja ka kõrvaklapiava kaotamine aitaks kaasa sellele, et vesi telefoni sisse ei pääseks.
Disain: iPhone'id muutuvad alati õhemaks ja ka uute mudelite puhul võib eeldada, et neid on mõne millimeetri jagu hööveldatud. Oodata võib ka uusi värvitoone.


title: Roheliste kaartide looja on välismaal edukamgi kui Eestis

maintext:
Ridango on 2009. aasta sügisel Ühendatud Piletite AS nime all tegevust alustanud ettevõte, mis kasvas välja Eesti ID-kaarte ja Mobiil-ID-sid väljastavast aktsiaseltsist Sertifitseerimiskeskus. Tallinlased said Ühendatud Piletite toodet käega katsuda 2012. aastal, kui ühistransporti ilmusid validaatorid ja elanike taskutesse rohelised Ühiskaardid.
Samal aastal õnnestus ettevõttel siinsele meediale märkamatult võita piletisüsteemi hange ka Rootsis Gotlandil. Peagi laieneti ka teistesse Rootsi maakondadesse, Gröönimaale, Tartusse, Elroni vagunitesse ja GoBusi sõidukitesse. Praegu kombib Ridango Poola, Soome ning Norra turge.
Refereeritud artikli täistekst Eesti Päevalehes.